Ermənistanın şimalını Gürcüstanla birləşdirən avtomobil yolu da Azərbaycana veriləcək – Polisə.az\nErmənistanın şimalını Gürcüstanla birləşdirən avtomobil yolu da Azərbaycana veriləcək\nErmənistan parlamentinin keçmiş deputatı Arman Abovyan ölkəsində baş verən proseslərdən danışarkən Paşinyan hakimiyyətinin yürütdüyü siyasətin təhlükələrindən söz açıb.\nErməni mətbuatına istinadən xəbər verilir ki, Abovyan son prosesləri belə şərh edib:\n1. Ermənistan Zəngəzurda delimitasiyanın birinci mərhələsini ört-basdır etdi. Artıq Zəngəzurun bir hissəsi rəsmi olaraq Azərbaycan ərazisi hesab edilir. Söhbət dövlətlərarası Gorus-Qafan yolundan gedir. Bu ərazilər SSRİ xəritələrinə əsaslanaraq Azərbaycan gtorpaqları kimi təqdim edilir.\n2. Azərbaycan artıq nümayiş etdirdi ki, Ermənitanın cənub hissəsini ölkənin digər əraziləri ilə ayırmaq imkanına malikdir. Həmçinin İran-Ermənistan logistik əlaqələrini də bağlamağa qadir olduğunu sübuta yetirdi.\n3. Ermənistan hakimiyyəti bizi Türkiyə ilə diplomatik əlaqələrin qurulmasına hazırlayır. Lakin Türkiyənin Ermənistanla sərhədləri açmağa hansı şərtlərlə razı olacağı haqda heç bir məlumat verilmir və bu gizli saxlanılır.\n4.Ermənistan hakimiyyəti böyük ehtimalla Ermənistanın şimalını Gürcüstanla birləşdirən dövlətlərarası avtomobil yolunun bir hissəsini də ilin sonuna qədər Azərbaycanın nəzarətinə verəcək.\nİndi təsəvvür edin ki, Türkiyə-Azərbaycan qoşunları eyni vaxtda respublikanın cənub (İrana) və şimal (Gürcüstana) yollarını bağlamaq qərarına gələndə nə baş verəcək. Beləliklə görünən odur ki, hazırkı hakimiyyət ölkəni parçalamağa və məhv olmağa sürükləyir.\nErmənistan Rusiyadan “Orion” döyüş PUA-ları, S-400 və “Pantsir”lər almaq istəyir\nProkurorluq Bərdədə baş vermiş qətllə bağlı məlumat yaydı


Siyasət » Səhifə 955 » XalqInfo.az Xəbər Portalı\nBMT-nin qəbul etdiyi qərarlar kağız üzərində qalır-\n28-06-2014, 15:02 288 0\n"BMT-nin elə qətnamləri var ki, onlar saatlar içində həyata keçirilir. Azərbaycanın 20 ildir ki torpaqları işğal altındadır amma qəbul olunan qətnamələr həyata keçirilmir. Beynəlxalq təşkilatların qərarları həyata keçirilməlidir. Burada bizə qarşı selektiv yanaşama var". ans press-in məlumatına\nLavrovun erməni kökləri Ermənistana kömək olmadı\n27-06-2014, 11:00 570 0\nErmənistanın Avrasiya İqtisadi Birliyinə giriş tarixi dəyişdirilə bilər. Bu barədə mətbuata açıqlamasında Ermənistanın baş naziri Ovik Abramyan məlumat verib. Onun sözlərinə görə, ölkəsi mütləq bu birliyə daxil olacaq. Bu sözdən sonra dediklərini zarafata salıb "heç vaxt olmamaqdansa gec olması\nABŞ ermənilərin tələbini qəbul etdi-\n27-06-2014, 00:01 302 0\nABŞ Nümayəndələr Palatasının Xarici Əlaqələr Komitəsində Türkiyə və Şimali Kiprdə yerləşən xristian mülkləri barədə qanun layihəsi qəbul edilib. xalqinfo.az xəbər verir ki, ABŞ Konqresində ötən həftə səsə qoyulması planlaşdırılan, ancaq Mosulda yaşanan böhran səbəbiylə qeyri-müəyyən bir tarixə\n26-06-2014, 11:43 632 0\n"Strasburqda yenidən olmaqdan böyük şərəf və iftixar hissi duyuram. Həmçinin burada on il öncə söylədiyim nitqimə istinad etdiyinizə görə minnətdaram. Mən sadəcə on il öncə söylədiyim sözləri bir daha təsdiqləyə bilərəm ki, bu, islahatlara aid mövqeyimizdir. Müstəqillik illərində Azərbaycanın\nMehdiyevdən sərt tənqid (FOTO)\n24-06-2014, 13:45 482 0\nAzərbaycan Prezidenti cənab İlham Əliyevin rəhbərliyi ilə son 10 ildə ölkəmiz qüdrətli dövlətə çevrilmiş, sürətli sosial-iqtisadi inkişaf yolu keçmiş, genişmiqyaslı infrastruktur layihələrinin icrası istiqamətində tarixi nailiyyətlər əldə etmiş, əhalinin rifahı yüksəlmişdir. Bununla yanaşı, dövlət\n"Qarabağa yürüşə hazırıq"\n23-06-2014, 14:07 288 0\n“Dünyanın çox az ölkələrində Azərbaycandakı kimi rahatlıq və sabitlik var. Əgər sabitlik, rahatlıq olmasa, insan üçün yerdə qalan dəyərlər heç bir əhəmiyyət kəsb etmir. Heydər Əliyevin Azərbaycana qayıdışı ilə Azərbaycanda sabitlik bərqərar oldu. İqtisadiyyat ilə yanaşı digər sahələrdə uğurlar əldə\nTiflis Bakıya nota verdi\n20-06-2014, 22:58 375 0\nBakı hava limanında baş vermiş qalmaqalla bağlı Gürcüstan xarici işlər nazirilyi Azərbaycana nota verib. ans press-in məlumatına görə, bu barədə Gürcüstan xarici işlər naziri Mayya Pancikidze bildirib. Onun sözlərinə görə, Azərbaycanın Tiflisdəki səfiri bunun üçün Gürcüstan XİN-ə çağırılıb.\nAslanovanın və oğlunun bank hesablarına həbs qoyulub\n20-06-2014, 14:31 575 0\n«Parlamentin İnsan haqları komitəsinin sədri Rəbiyyət Aslanovanın və onun oğlu Prezident Administrasiyasının sabiq şöbə müdiri Elnur Aslanovun ölkədən çıxmasına qadağa qoyulub. Aslanovlara məxsus bütün əmlaka və bank hesablarına da həbs qoyulub, onların barəsində hüquq mühafizə orqanlarında\n“Müsəlman başqa bir müsəlmanı “Allahu əkbər” deyib öldürə bilməz”\n19-06-2014, 14:19 284 0\nBaş nazir İraqdakı yaşanan dramı məzhəb davası adlandırıb, Ekmələddin İhsanoğluna xeyir-dua verib Türkiyənin baş naziri Rəcəb Tayyib Ərdoğan Avstriya və Fransa səfərindən öncə Esenboğa hava limanında yerli və beynəlxalq media təmsilçilərinin suallarının cavablandırıb. Qəzetçilərin ilk sualı\n“Ermənistan nümayəndə heyəti Bakıdan İrəvana təxribatçı məlumatlar ötürür"\n18-06-2014, 10:25 284 0\nAPA-nın xəbərinə görə, bunu Azərbaycan Milli Məclis sədrinin 1-ci müavini, ölkənin NATO PA-da nümayəndə heyətinin rəhbəri Ziyafət Əsgərov “Cənubi Qafqaz: Çağırışlar və imkanlar” adlı 86-cı “Rose-Roth” seminarında deyib. O, erməni deputatların bu məlumatı hansı yolla ötürdüklərinin məlum olduğunu\nGeri 1 ... 951 952 953 954 955 956 957 958 959 ... 963 İrəli


ABŞ generalı: Əfqanıstandan çıxmaq terrorla mübarizəni çox çətinləşdirəcək\nABŞ-ın yüksək səviyyəli generalı qanunvericilərə hərbi qüvvələrin Əfqanıstandan çıxarılması başa çatdıqdan sonra yeni və ya artan terror təhdidləri ilə mübarizə aparmaq məcburiyyətində qalaraq, qısa müddətdə olsa belə ABŞ qüvvələrinin bu ölkəyə qayıtmasının ciddi maneələrlə üzləşəcəyini deyib.\nABŞ qüvvələrinin Yaxın Şərq və Cənubi Asiyanın bəzi bölgələrindəki komandanı bu xəbərdarlığı çərşənbə axşamı hərbi mütəxəssislərin gələn aydan başlayaraq iyirmi illik müharibəni bitirmək üçün Əfqanıstandan 2500-3500 əsgərin vətənə qaytarılması yolları üzərində işləyərkən edib.\n"Bunun sadə olacağını, rəngli eynək taxıb, bunu etməyin asan olacağını demək istəmirəm" - deyə, ABŞ Mərkəzi Komandanlığının generalı Kennet "Frank" Makkenzi Nümayəndələr Palkatasının Silahlı Qüvvələr Komitəsinin üzvlərinə gələcəkdə əks-terror missiyalarının mümkünlüyü barədə deyib.\nABŞ Mərkəzi Komandanlığının generalı Kennet Makkenzi\n"Bu problemin əlimizdə oan resurslarla ən düşünülmüş və risksiz bir şəkildə həll yollarını araşdırırıq. Bu. oldukça çətin olacaq" - deyə, general bildirib.\nMakkenzi çərşənbə axşamı qanunvericilərə deyib ki, bu ayın sonunadək müdafiə naziri Lloyd Austinə bir plan təqdim etməlidir.\nDigər rəsmilər də mümkün həll yollarını nəzərdən keçirir.\n"Adaptasiya, təhlükəsizlik mühitinə uyğunlaşmaq və təzyiqlərə necə davam edəcəyimizin yollarını araşdırırıq" - deyə, müdafiə nazirinin planlar və mövqelər üzrə köməkçisi vəzifəsini icra edən Amanda Dori qanunvericilərə bildirib.\nLakin spesifik bir planın olmaması ABŞ Prezidenti Co Baydenin keçən həftə Əfqanıstandan hərbi qüvvələrin çıxarılması ilə bağlı qərar verdiyini elan etməsindən bəri Demokrat və Respublikaçı qanunvericiləri və keçmiş rəsmiləri narahat edir.


1. 4-cü hissədə “380” rəqəmləri “420” rəqəmləri ilə əvəz edilsin.2. Həmin Fərmanla təsdiq edilmiş “Azərbaycan Respublikası Ədliyyə Nazirliyinin Strukturu” üzrə:2.1. 2-ci hissəyə aşağıdakı məzmunda on üçüncü bənd əlavə edilsin:“İnformasiya-kommunikasiya texnologiyaları idarəsi”2.2. 3-cü hissədə:2.2.1. altıncı bənd aşağıdakı redaksiyada verilsin:“Regional, yerli və digər qurumlar”;2.2.2. yeddinci bənd ləğv edilsin.3. Azərbaycan Respublikasının Ədliyyə Nazirliyi aparatının işçilərinin sayında bu Fərmanın 1-ci hissəsinə uyğun olaraq edilən dəyişiklik Azərbaycan Respublikası Nazirlər Kabinetinin ədliyyə orqanları işçiləri üçün müəyyən etdiyi say həddi daxilində həyata keçirilsin.4. Azərbaycan Respublikasının Nazirlər Kabineti bu Fərmandan irəli gələn məsələləri həll etsin.\nİlham ƏliyevAzərbaycan Respublikasının PrezidentiBakı şəhəri, 18 noyabr 2016-cı il.19/11/2016


TOYLARLA BAĞLI MÜHÜM AÇIQLAMA...- “50 nəfər qonaq, 3 saat da vaxt” | AzPolitika — onlayn siyasi-ictimai qəzet\n"MÜTTƏFİQLƏRİ ERMƏNİSTAN ORDUSUNU YENƏ CANLANDIRMAQ İSTƏYİR" - "Bizim səbrimizi sınamasınlar..." + VİDEO 25 Fevral, 2021\nİCRA BAŞÇISININ BACISI OĞLU MƏHKƏMƏ ZALINDA HƏBS EDİLDİ - Gözlənilməz qərar 24 Fevral, 2021\nERMƏNİLƏRİN XANKƏNDİNDƏ NÖVBƏTİ TƏXRİBATI... - Azərbaycanın cavabı necə olmalıdır? 23 Fevral, 2021\nSAXTA ŞİRKƏTLƏR YÜZ MİLYONLUQ TENDERLƏRİ NECƏ “UDUR?” – "Hesaba gələn pul nağdlaşdırılır və bölünür" 22 Fevral, 2021\nDÖVLƏT BORCUMUZ – Vəziyyət pis deyil, ancaq yenə də tədbirli olmalıyıq 20 Fevral, 2021\nGÜNEL QƏMBƏROVANIN ŞİRKƏTİ 2,1 MİLYONLUQ TENDERİN QALİBİ OLDU - Cəmi 3 aydır yaranıb 19 Fevral, 2021\n“ÖZÜMÜZÜ PİS VƏZİYYƏTDƏ QOYA BİLMƏRƏM Kİ...” - Keçmiş nazirin həbsdəki işçisi rüşvət almasına haqq qazandırır + VİDEO 18 Fevral, 2021\n"BU TİPLİ "BANDİT"LƏRƏ RAST GƏLMƏMİŞƏM..." - "Oğurladıqlarını alıb, Qarabağın bərpasına sərf etmək lazımdır” 16 Fevral, 2021\nTOYLARLA BAĞLI MÜHÜM AÇIQLAMA...- “50 nəfər qonaq, 3 saat da vaxt”\nDərc olunub: 17/02/2021 - 10:47\n"Metronu aylardır, bağlı saxlayanlar. Təsəvvür edin ki, metro bağlı qalır, ancaq iş yerləri açıqdır. Adamlar iş yerlərinə getmək üçün hamısı şəxsi minik avtomobilinə sahib deyillər. O halda çox sayda vətəndaş doluşur tək ictimai nəqliyyat vasitəsi olan avtobuslara. Bakı Nəqliyyat Agentliyini də qınamalı deyil, bu avtobusların sayını nə qədər artırsa, yenə də tələbatı ödəmək mümkün deyil". Bu sözləri Milli Məclisin deputatı Fazil Mustafa öz şəxsi Facebook səhifəsində yazıb.\nDeputat bildirir ki, yollarda çox avtobusun olması həm də tıxacın çox olması deməkdir. Çünki ayrıca avtobus yolu düşünülməyib: "İndi guya ayrıca avtobus üçün zolaqlar ağardılsa da, bu da digər avtomobillərin sıxlığına rəvac vermiş olur. Demək ki, avtobusun içindəki sıxlıqda, dayanacaqlarda saatlarla gözləməli olan vətəndaşların sıxlığında virusun yayılması üçün tam münbit şərait mövcud olur. Demək ki, bu şəraiti yüngülləşdirəcək tək alternativ vasitə metro olduğuna görə onun açılması məqsədəuyğun sayılmır.\nHər gün minlərlə insanın alış-veriş etdiyi və az qala ağız-ağıza qaldığı supermarketlərdə, iri ticarət müəssisələrində, kafelərdə, restoranlarda tünlük içində virusa yoluxmaq riski daha böyükdür, lakin heç bir ciddi yoluxma riski olmayan idman zallarında, fitnes salonlarında qapalı rejim hələ də saxlanmaqdadır. Kimlərsə insanların immuniteti gücləndirmək yolu ilə sağlamlığını qorumasını istəmir və inadla bu yerləri bağlı saxlayır.\nTürkiyədə və başqa müsəlman ölkələrində camilər, məscidlər fərdi ibadətə açıqdır. Əlbəttə, Cümə namazı kimi kollektiv ibadətə imkan verilməsi xeyli riskli olduğuna görə, buna icazənin məqsədəuyğun olmadığını məsuliyyətli insanlarımız qəbul edirlər. Ancaq fərdi qaydada inanclı insanların ibadətinə bu cür məhdudiyyətin qoyulmasının məntiqi izahını tapmaq mümkün deyildir.\nToyların zəruri məhdudiyyət şərtləri ilə keçirilməsinə icazə verilməməsi də müəmmalı bir yanaşmadı. Hər gün Bakının istənilən “Macdonalds”, “Mado” və s. kimi iaşə məkanlarına diqqət yetirin, saatlarla yüzlərlə insan həm masa arxasında, həm də yemək növbəsində bir-birinə yaxın məsafədə olurlarsa, o halda toylarda sağlamlıq təhlükəsizliyinə əməl etmək daha rahat deyilmi? Necə deyərlər, iki kəllə oxuyan, 50 nəfər qonaq, 3 saat da vaxt, bundan qətiyyən dünya dağılası və virus yayılası deyil. Bir ilə yaxındır ki, adamlar ailə qura bilmirlər. Qaydanı pozarlarsa, buyurub restoran və ya şadlıq evi sahibini cəzalandırın. Hər şeyin total şəkildə və uzun müddətə qadağan olunması çıxış yolu deyil ki?\nVaksinasiyanın zəruriliyi ilə bağlı inandırma prosesi laqeydləşdirmə prosesinə çevrilib və insanlarda hansısa kütləvi həssaslığı sezmək mümkün olmur. Sanki vaksinlərin də geniş şəkildə vurulmasını kimlərsə istəmir və xəstəliklə bağlı qeyri-müəyyənliyin qalmasına daha çox maraqlıdırlar. Kütləvi media quruluşlarında bu məsələ ətrafında mütəxəssislər arasında aydınladıcı müzakirələrin aparılmaması da sanki yuxarıdakı məqsədə xidmət edir.\nMəlumat alırıq ki, mart ayında yeni dalğanın gəlməsi mümkündür. O halda vətəndaşa daha ehtiyatlı davranmaq, təhlükəyə qarşı hazırlıqlı olmaq üçün inandırıcı informasyaları çatdırmaq lazım. Bu barədə susmaq da virusun yeni dalğasına hazırlıqsız yaxalanmamıza rəvac verən hərəkətsizlik aktı kimi anlaşıla bilər. Bu iradların ardını vətəndaşlar günlük yaşadıqları sıxıntılara görə yeni bəndlər üzrə özləri davam etdirə bilərlər".\nVeteran 2021-02-20 14:40:53\nBütün bu yaramazlıqların başinda duranlar elə ..._-\nRT 2021-02-18 08:27:53\nBu operativ qerarqahin shefi kimdi ? Derd\nss 2021-02-17 18:22:30\nMetro əlbəttə açılmalıdır,onsuz da Bakıda hamı yoluxub,kimlərsə ölüb,qalanları da immunitet qazanıb.Metronu bağlı saxlamaq diqqəti xəstəliyin hələ də olduğuna yönəltmək üçündür,birdən camaatın yadından çıxar axı...Fon yaradırlar.\nXalq 2021-02-17 13:19:15\nƏdalət 2021-02-17 11:17:59\nMetroda ciddi nəzarət olsa,heç bir problemimiz olmaz.Amma metronun yalnız girişində nəzarət olunur.


Titicaca gölü: xüsusiyyətləri, mənşəyi və iqlimi | Şəbəkə Meteorologiyası\nAlman Portillo | 14/01/2022 10:00 | Elm\nEl Titicaca gölü Peru və Boliviya ərazisini əhatə edən böyük su hövzəsinə malikdir, dünyanın ən hündür gölü kimi də qeyd olunur, gəmiçilik üçün yararlı, balıq ovu üçün yararlı suları var və səthində bəzi üzən adalar var. tam bir icmadır. Mar de los Andes kimi də tanınır.\nBu yazıda sizə Titicaca gölü, mənşəyi və xüsusiyyətləri haqqında bilmək lazım olan hər şeyi izah edəcəyik.\n2 Titicaca gölünün mənşəyi\n3 Titicaca gölünün iqlimi\nTiticaca gölü dünyanın ən təsirli göllərindən biridir və 3.812 metr yüksəklikdə yerləşir. Coğrafi mövqeyinin özəlliyinə görə, iki Mərkəzi Amerika ölkəsinin paylaşdığı özəlliyə malikdir, buna görə də 56% Peru vətəndaşı və 44% Boliviya vətəndaşı.\nLakin onun keyfiyyətləri bununla bitmir, çünki onun 8.560 kvadrat kilometr ərazisini Latın Amerikası regionunun digər gölləri ilə müqayisə etsək, Titikaka gölü bu geniş ərazidə ikinci ən böyük göldür. Ölçüləri yan-yana 204 kilometrdir və 1.125 kilometrlik sahil zolağı onun səthi ilə həmsərhəddir, bu da onu dünyanın ən hündür və ən naviqasiyalı gölü edir.\nBundan əlavə, bu gözəl gölün daxili hissəsində 42-dən çox ada var, onlardan ən məşhuru İnka İmperiyası burada yarandığı üçün digərlərindən daha aktual olan Isla del Soldur, buna görə də bir sıra qalıqları nümayiş etdirir. bu qədim sivilizasiyanın bir hissəsi varlığın sübutudur. Bu günlərdə, Onun əhalisi əsasən yerlidir və müasir adət-ənənələrdən müəyyən təsirə malik olsalar da, onlar İnka mənşəli ənənələrinin əksəriyyətini qoruyurlar.\nTiticaca gölünün mənşəyi\nTektonik qüvvələr Yerdəki maqma tərəfindən törədilir və bu geotermal enerji qitələrimizi təşkil edən yeraltı plitələrin konvektiv hərəkətinə səbəb olan mexaniki enerjiyə çevrilir. Titikaka gölünün mənşəyi Mərkəzi Amerika And dağlarının şərq və qərb dağ silsilələrinin qalxmasına səbəb olan bu tektonik qüvvələrlə bağlıdır. Bu hərəkətin gücü yüksək yastı relyef olan yaylaların əmələ gəlməsinə səbəb olur. Bu yayla Meseta de Collao kimi tanınır.\n3.000 metrdən çox yüksəklikdə yerləşən Collao Yaylası, Buz Dövründə suyu donmuş vəziyyətdə saxladığı üçün çökmə prosesləri baş vermədi. Bu, onun formasını və dərinliyini saxlamağa imkan verdi, buna görə də buzlaqlararası dövr baş verəndə buz əridi və indi Titicaca gölü kimi tanınan Titicaca gölü oldu.\nPeru və Boliviyanın intrakaudal hövzələrinin yarı quraq və quraq iqlimləri də onların minimal və yavaş drenajına təsir edərək, bu geniş su hövzəsinin davamlılığına kömək edir.\nYayla göl sisteminin geniş tədqiqatları göstərdi ki, Titikaka gölü 25,58-781,000 il əvvəl Aşağı Pleistosen epoxasında başlayan və Pliosen dövrünün sonuna doğru keçən çox qədim sistemin təkamülünün nəticəsidir. .\nBu dövrlərdə nisbətən isti iqlimlərdən soyuq və rütubətli iqlimlərə qədər baş verən iqlim dəyişiklikləri Titikaka gölünün və yayladakı digər göllərin mövcudluğuna və ölçüsünə birbaşa təsir göstərmişdir. Eyni hadisədə Kordilyer dağlarının ətəkləri şimal-cənub tektonik qüvvələri tərəfindən sındırılır. Nəhayət, 2,9 milyon il əvvəl Aşağı Pleystosendə Kabana gölünün mənşəyindən sonra və Balivan gölünün mövcudluğundan əvvəl əzəmətli Titicaca gölü tərəfindən işğal ediləcək bir yarıq vadisi meydana gəldi.\nTiticaca gölünün iqlimi\nTitikaka gölünün iqlimi onun hündürlüyündən asılıdır, dəniz səviyyəsindən 3.000 metrdən çox hündürlükdə bir göl olmaqla, gündüz və gecə arasında böyük temperatur fərqi var. Havanın temperaturu gündüz 25 ° C-ə, gecə 0 ° C-ə qədər çata bilər.\nGölün orta illik temperaturu 13 ° C olaraq təyin edilmişdir. Öz növbəsində suyun səthinin temperaturu avqustda 11-25 dərəcə, martda isə 14-35 dərəcə arasında dəyişir.\nBir az qəribə ola bilər ki, o hündürlükdə olan gün ərzində temperatur çox isti olur və bunun səbəbi Titicaca gölünün gölün ətrafındakı ərazidə olan gün ərzində günəş enerjisini udduğu üçün temperaturu tənzimləyə bilməsidir. Gecələr bu enerji şüalanır, ona görə də temperatur gözlədiyimiz qədər soyuq deyil.\nTiticaca gölündəki suyun çox hissəsi buxarlanma ilə itirilir, bu fenomen duzların əmələ gəldiyi bəzi ərazilərdə daha şiddətlidir, çünki göldən gələn minerallar çaylar vasitəsilə daxil olur və çökür.\nGölün suyunun cəmi 5%-nin çaya axıdıldığı təxmin edilir Desaguadero yüksək su mövsümündə, Titicaca gölündən daha duzlu olan Poopó gölünə tökülür. Titikaka gölündən axan su, əslində, az miqdarda suyun tez buxarlandığı Salar de Koipasada sona çatır.\nOnun hidrologiyasının başqa bir xüsusiyyəti ondan ibarətdir ki, onun hidroloji hövzəsini təşkil edən çaylar çox qısadır, əsas və ən uzun çaylar Ramis, Asangaro və Calabaya kimi müəyyən edilir ki, bunlardan ən uzunu Ramis 283 km-dir.\nQolların axını az və qeyri-müntəzəmdir və onların töhfəsi dekabr-mart ayları arasında düşən mövsümi yağışlarla, quraqlıq və ya yağışın olmaması isə iyun-noyabr ayları arasında müşahidə olunur.\nTitikaka gölünün qolları çox cüzi bir yamac ilə xarakterizə olunur, buna görə də onların davranışı əyri, yəni qıvrımlıdır, yəni heç bir turbulentlik yoxdur, bu, şəffaflığa, sistemlə əlaqəli fauna və floraya təsir göstərir. ..\nTitikaka gölünün suyu duzlu su olması ilə xarakterizə olunur və suyun keyfiyyətini müəyyən etmək, nəzarət etmək və nəzarət etmək üçün heç bir prosedur yoxdur. Əslində, aparılan nümunə xüsusidir, yəni gölün səthinin çox hissəsi bu mənada tədqiq edilməmişdir. Ancaq məlumdur ki, hazırda Puno körfəzinə aid olan sular çirklənir, çünki şəhərin çirkab suları heç bir təmizlənmədən onlara axıdılır.\nÜmid edirəm ki, bu məlumatla siz Titicaca gölü və onun xüsusiyyətləri haqqında daha çox məlumat əldə edə bilərsiniz.\nMəqaləyə tam yol: Şəbəkə Meteorologiyası » Meteorologiya » Elm » Lake Titicaca\nİspaniyada Hunqa Tonqa vulkanının püskürməsi müşahidə edilib


Bizim 20 ilimiz qalıb: neftdən sonra nə olacaq?\n17:04 07.02.2020 (Yenilənib 17:20 07.02.2020)\nProqnozlar göstərir ki, neft sənayesi on-on beş il ərzində öz pikinə çatacaq və bundan sonra tədricən bu sahədə düşmə izlənəcək.\nBAKI, 7 fevral — Sputnik, Aleksandr Sobko. Son bir il ərzində iqlim dəyişikliyi mövzusunun gündəmdən silinməməsi nəticəsində enerjinin dekarbonizasiyası və “enerji keçidi” ilə bağlı müzakirələr gözlənildiyi kimi çox populyarlaşıb. Bu aspektlər öz növbəsində daha bir mövzunu müzakirə obyektinə çevirib: neft şirkətlərinin aşağı karbonlu enerji mənbələri sahəsinə transformasiyası necə baş verəcək?\nHətta nikbin proqnozlar belə göstərir ki, neft sənayesi on-on beş il ərzində öz pikinə çatacaq və bundan sonra tədricən bu sahədə düşmə izlənəcək. Bu baxımdan bir çox neft şirkətləri üçün qeyri-neft enerji mənbələrinə transformasiyanın öz müsbət cəhətləri var: onların neft ehtiyatları istənilən halda müəyyən vaxt tükənəcək. Lakin bu cür böyükmiqyaslı transformasiya inersiya ilə və ləng gedən bir prosesdir və buna görə də növbəti addımlar haqqında artıq indidən fikirləşmək lazımdır.\nBelarusa neft nəqli Azərbaycanın maraqlarına uyğundurmu – porfessor şərhi\nAnlamaq lazımdır ki, neft və qaz sənayesinin bir hissəsinin sözügedən transformasiya istiqamətində atdığı müəyyən addımlara baxmayaraq, hazırda neft və qaz şirkətlərinin “yaşıl enerji”yə (ilk növbədə külək enerjisi dəyirmanlarına və günəş enerjisi panellərinə, eləcə də enerji saxlanılması və digər texnologiyalara) etdiyi yatırımlarının payı ümumi yatırımların yalnız bir neçə faizini təşkil edir. İnvestisiyaların böyük hissəsi hələ də neft və qaz istehsalına yönəlib.\nBununla yanaşı, Qreta Tunberqin təklif etidiyi kimi mineral yanacaqlara yatırımları bir anda dayandırmaq qətiyyən mümkün deyil. Neft sənayesinə investisiyalar qəflətən dayandırılsa, biz demək olar ki, həmin an yeni neft qıtlığı ilə üzləşəcəyik: belə ki, şist neft yataqları bir kənara, hətta ənənəvi yataqlarda belə aktiv quyulardan neftin hasilatı hazırda sürətlə düşməkdədir.\nBuna görə də ortaya belə suallar çıxır: Şirkətlər perspektivdə “yaşıl enerji”yə nə qədər tez keçəcəklər? “Yaşıl enerjiyə” illik sərmayələrin payı ümumi kapital xərclərin üç faizi səviyyəsində qalacaqmı? (“Energy Transition: Evolution or Revolution” hesabatında 15 böyük neft və qaz şirkəti üçün məhz bu rəqəm göstərilir) Yaxud, hər il bu rəqəmdə ardıcıl artım müşahidə olunacaq?\nQeyd etmək vacibdir ki, üç faiz orta göstəricidir və fərqli şirkətlərin bir-birindən köklü şəkildə fərqlənən strategiyaları var. “ExxonMobil” və “Chevron” kimi Amerika transmilli neft korporasiyaları fəaliyyətlərində hələ ki, əsasən neftə meyllənirlər (bərpa olunan enerji mənbələrinə qoyulan sərmayələr bir və ya iki faiz səviyyəsindədir). “Shell”, “BP”, “Total” kimi Avropa şirkətləri isə (beş-on beş faiz səviyyəsində sərmayələrlə) getdikcə daha çox bərpa olunan enerji mənbələrinə tərəf yönəlirlər. Onlar həmçinin əlavə olaraq qaz bazarındakı paylarını da genişləndirirlər.\nBununla yanaşı, Amerikanın “ExxonMobil” və “Chevron” şirkətlərinin bazar dəyişikliklərinə hazırlaşmaq üçün öz strategiyaları var. Bu barədə daha əvvəl də məlumat verilib: hər iki şirkət, xüsusən də “ExxonMobil” dünya üzrə neft aktivlərinin kütləvi satışına başlayıb. Lakin bunun fonunda onlar milli bazara diqqət yetirirlər və əldə etdikləri gəlirləri ABŞ-da şist neftinin istehsalına yatırırlar. Ona görə yox ki, şist nefti ənənəvi neft istehsalından daha rəqabətli görünür. Hazırda “ənənəvi neft” deyəndə bir qayda olaraq dəniz nefti nəzərdə tutulur ki, bu neft də olduqca bahadır. Buna görə də neftin maya dəyərinin aşağı olması şirkətləri maraqlandıran əsas məsələdir. Ümumiyyətlə, şist sənayesində investisiya dövrlərinin bir neçə dəfə qısa olması (iki-üç il) şirkətlər üçün daha cəlbedicidir. Buna görə də hasilat portfelində belə “çevik” sektorun olması sayəsində gələcəkdə şirkətlər neft qiymətlərində və tələbatda baş verən mümkün dəyişikliklərə daha asan reaksiya verə biləcəklər.\nBahalı neft erası başa çatdımı – ekspert şərh edir\nLakin bir daha qeyd edək ki, Amerika şirkətləri hələ də əsasən neft və qaza istiqamətləniblər, çünki bu, ABŞ-dakı mineral yanacaqlardan aktiv istifadə meyllərinə uyğun gəlir. Avropa isə, əksinə, bərpa olunan enerji mənbələrinə artıq tam istiqamətlənib və bu meyllərə uyğun olaraq Avropa şirkətləri də aktiv şəkildə “yaşıl enerji”yə sərmayələr qoyurlar.\nBununla yanaşı, Avropa şirkətləri bir neçə ildir qaz sektoruna da (əsasən maye təbii qaza) xüsusi maraq göstərirlər. “Shell” artıq dünyada ən böyük maye təbii qaz treyderinə çevrilib, “Total” da satış həcminə görə ona yaxınlaşmaqdadır.\nAydındır ki, bu şirkətlər təbii qazı aşağı karbonlu enerjiyə gedən uzun yolda “keçid” yanacağı kimi görürlər. Bununla birlikdə “Total” şirkətinin enerji strukturunda qazın payı 50 faizə çatır. Şirkət həmçinin dünyada maye təbii qaz layihələrinə aktiv şəkildə yatırımlar edir və ya bu layihələri satın alır.\n“Yaşıl enerji” əlbəttə ki, şirkətləri yalnız külək və günəş enerjisi kimi yox, bütün formalarda maraqlandırır. Məsələn, “Total” bu yaxınlarda “Peugeot” ilə birgə avtomobillər üçün akkumulyator istehsal edəcək ortaq müəssisə yaratmaq planları haqqında məlumat verib. Bu müəssisəyə sərmayələr beş milyard dollardan artıq olacaq.\nQeyd edək ki, çox iddialı keçid proqramına baxmayaraq, yeni enerji sektorunda ən fəal neft və qaz şirkətlərindən biri olan “Total” 2040-cı ilə qədər ümumi qazancının yalnız 15-20 faizini “yaşıl enerji”dən ala biləcək.\nNəhayət ən vacib sualı verək: bəs hansı sərmayələr daha sərfəlidir? Ənənəvi olaraq neft sənayesinə yatırımların çox qazanclı olduğu, bunun da şirkətləri bu sektorda qalmağa məcbur etdiyi hesab edilir. Lakin bu yüksək gəlir dərəcəsinin mümkün riskləri əks etdirdiyini demək daha doğru olardı. Bu səbəbdən yüksək (iki rəqəmli) gəlir dərəcəsi olan investisiya qərarları qəbul edilir. Bu, şirkətləri qiymətlərin düşməsindən sığortalayır: qiymətlər hətta orta dərəcədə azalsa belə, mənfəət olduğu kimi qalacaq, yalnız investisiya gəlirliliyi azalacaq. Lakin qiymətlər orta hesabla yüksək olduğundan (həmçinin OPEC+ razılaşmaları sayəsində) neft sektoru yaxşı qazanc əldə etməyə və bu qazancı yeni enerjiyə yatırımlar şəklində yönəltməyə imkan verir.\nOPEC üçün bomba: dünya neft bazarında yenidən bölüşdürmə başlayır\nBərpa olunan enerji mənbələrinə qoyulan investisiyalar isə aşağı riskli sayıldığından çox vaxt az gəlirli olurlar – yəni gələcəkdə bu sənaye yalnız inkişaf edəcək və tələbin azalacağı təqdirdə belə aktivlərin dəyərsizləşmə riski minimuma düşəcək.\nAncaq gələcəyi bilmək olmaz. Konsensus belədir ki, beş ildən (ən pessimist proqnoz) 20 ilə qədər (ən optimist proqnoz) neftə tələbat artmağa davam edəcək. Bununla belə, neftin qiyməti tələb-təklif balansına uyğun olaraq müəyyənləşəcək: burada həm tələb, həm də şist neft istehsalı, həm də OPEC+ sazişi qeyri-müəyyənlikləri artırır. Buna görə də sual verə bilərik: Ortamüddətli perspektivdə tarazlıq hansı nöqtədə dayanacaq? Bəlkə hələ də neftə sərmayə qoyanlar haqlıdırlar?\nYekunlaşdıraq. Birincisi, söhbət çox yavaş bir prosesdən gedir və hətta yeni enerjiyə aktiv investisiyalar qoyan neft şirkətləri belə bu keçid üçün ümumi kapital xərclərinin yalnız 10 faizindən azını ayırmağa hazırdırlar. Neftə yeni sərmayələrin bir anda kəsilməsi isə həmin an neft qıtlığına səbəb olacaq.\nİkincisi, hər bir şirkət neft çağının bitməsinə fərqli şəkildə hazırlaşır. Burada təsir göstərən bir çox amil var: şirkət rəhbərlərinin gələcəyə fərqli baxışları, fərqli ölkələrdə ictimai rəyin təzyiqi və təbii ki, ehtiyatların strukturu.\nErmənistanda demoqrafik çöküş: Müharibədən sonra daha da azalacaqlar\n22:03 20.10.2020 (Yenilənib 21:39 20.10.2020)\nTorpaqlarımız uğrunda Azərbayanla müharibəni davam etdirən Ermənistanda gənclər arasında işsizlik də yüksək səviyyədədir. Əhalinin artım tempi isə azalmaqdadır.\nBAKI, 20 oktyabr - Sputnik. 1990-cı ildən etibarən Ermənistanda demoqrafik çöküş davam edir. Hazırda ölkə əhalisi rəsmi rəqəmlərə görə, 2 milyon 964 min 633-dür. Hansı ki, 1990-cı ildə bu rəqəm 3 milyon 538 min 171 olub. 1950-1990-cı illərdə ölkədə demoqrafik vəziyyət qismən yüksələn xətlə davam etsə də, 1990-cı ildən sonra doğumların aşağı olması ilə əhali sayında azalmalar qeydə alınıb. 2004-cü ildən etibarən əhalinin sayı 3 milyondan da aşağı düşüb.\nBu gedişlə Ermənistanı nə gözləyir?\nPolitoloq İlqar Vəlizadənin Sputnik Azərbaycan-a dediyinə görə, Ermənistanın rəsmi statistikası və ekspertlər də qeyd edir ki, son illərdə bu ölkədə demoqrafik balans kəskin pisləşib:\n"Bəzi regionlarda, xüsusi ilə də Ermənistanın Luri regionunda ötən il tarixdə ilk dəfə olaraq depopulyasiya qeydə alınıb. Yəni, əhali sayı kəskin şəkildə azalıb. Ölkədə sosial-iqtisadi vəziyyət də mürəkkəbləşir və bütün bunların fonunda ölkədən böyük köç davam edir. İllik olaraq 35-40 min insan Ermənistanı tərk edir. Bəzi illərdə isə bu rəqəm daha da yüksək olur. Bu şəxslər Ermənistanı daimi əsaslarla tərk edənlərdir. Real olaraq Ermənistanda yaşayanlar isə 2 milyon və hətta bundan bir qədər də azdır".\n"Bu şəxslər daimi olaraq xaricdə qalırlar. Sadəcə olaraq erməni vətəndaşlığını da saxlayırlar. Yəni, bu şəxslərin sayı bu gün rəsmi olaraq Ermənistan əhalisinin sayına daxil edilir", - deyə politoloq bildirib.\nİ.Vəlizadə deyir ki, hərbi hissədə qeydiyyatda dayanan şəxslərin də real sayı azdır: "Səfərbərlik qəflətən elan olundu. Bu səbəbdən ölkənin kənarında olan şəxsləri hərbiyə cəlb etmək elə də asan deyil. Düşünmürəm ki, xaricdən könüllü olaraq gəlmək istəyənlərin sayı çox olsun".\nEkspertin sözlərinə görə, getdikcə əhalisinin sayı azalmaqda olan Ermənistanı bununla daha böyük faciə gözləyir:\n"Müharibə üçün uyğun yaşda olan, reproduktiv hesab edilən insanların cəbhədə ölmə ehtimalı nəzərə alınsa, deyə bilərik ki, qarşıdakı illərdə Ermənistanın artım tempi daha da aşağı düşəcək. Təcrübə göstərir ki, 80-cı illərdə Ermənistanda əhali artımı ilə 90-cı illərdə qeydə alınan artımı müqayisə etdikdə, rəqəmlər 90-larda 40 faiz azalıb. Bilavasitə olaraq Qarabağ münaqişəsi də bu rəqəmlərə təsir göstərib. Bu isə o deməkdir ki, Qarabağ münaqişəsinin yenidən alovlanması növbəti onilliklərdə əhali sayının 2010-cu illə müqayisədə kəskin şəkildə azalacağını gözləyə bilərik".\nErmənistanda əhalinin illik artım sürətinə nəzər salaq: 1958-ci ildə illik olaraq bu rəqəm 3.72 faiz olubsa, sonrakı illərdə rəqəmlərdə enmə qeydə alınıb. Belə ki, 1966-cı ildə bu rəqəm 2.93, 1983-cü ildə 1.41 faiz olub. 1987-ci ildən isə əhali artımında daha kəskin azalmalar qeydə alınıb. Belə ki, 1987-ci ildən bu rəqəmlər 1.76-dan daha da aşağı enərək 1993-cü ildə 2.32 faizə çatıb. 1994-cü ildən əhali artımında cüzi dinamika qeydə alınsa da, 2014-cü ildən yenidən azalmalar olub. Belə ki, 2014-cü ildən bu yana 2020-ci il ən az əhali artımı olan il kimi qeydə alınıb. Cari ildə əhali artımı 0.19 faiz olub.\nBeləliklə, Ermənistan bütün dünya əhalisinin 0.4 faizini təşkil edib. Bununla da Ermənistan əhali sayına görə dünya ölkələri sırasında 137-ci yerdə qərarlaşıb. 1975-ci ildə isə Ermənistan bu siyahıda 118-ci yerdə idi. Gələcək illərdə əhalinin sayı ilə bağlı proqnozlar isə heç də bu ölkə üçün ürəkaçan deyil. Qarşıdakı onilliklərdə Ermənistanda əhali sayının daha da azalacağı, 2050-ci ildə 2 milyon 816 min 112 olacağı proqnozlaşdırılır.\n2020-ci ildə Ermənistanda kişilər arasında gözlənilən ömür yaşı 71.8, qadınlar arasında isə 78.9 olub.\nAzərbaycan əhalisinin artım faizi açıqlandı\nQeyd edək ki, bu rəqəmlər https://www.worldometers.info-da yerləşdirilib və mənbə olaraq BMT, Ümumdünya Səhiyyə Təşkilatı və digər beynəlxalq təşkilatlar göstərilib.\nDünya Bankının məlumatına görə, Ermənistanda bəzi sahələrdə qadınların aktivliyi kişilərlə müqayisədə daha yüksəkdir. Məsələn, ötən il kənd təsərrüfatında çalışanların 32.8 faizini qadınlar, 26.9 faizini isə kişilər təşkil edib. Xidmət sahələrində çalışanların 58.2 faizini qadınlar, 48.9 faizini isə kişilər təşkil edib.\nBu ölkədə qadınların sayı kişilərlə müqayisədə daha yüksəkdir. Belə ki, 2015-ci ilə aid olan rəqəmlərə görə, Ermənistanda qadınların sayı 1 566 461, kişilərin sayı isə 1 391 270 olub.\n2018-ci ildə Ermənistanda 0-14 yaşlılar əhalinin 20.63 faizini, 15-64 yaşlılar 68.11 faizini, 65 yaş və daha yuxarı olanlar isə ümumi əhalinin 11.25 faizini təşkil edib. 2012-ci ildə isə Ermənistanda 15-64 yaşlı əhali ümumi əhalinin 69.68 faizini təşkil edib. Doğulanlar arasında kişilərin sayı isə 75 min 160 olub. Həmin ildə qadınlar arasında təbii artım 40 min 29, doöulanların sayı isə 66 min 19 olub.\nTorpaqlarımız uğrunda Azərbayanla müharibəni davam etdirən Ermənistanda gənclər arasında işsizlik də yüksək səviyyədədir. Belə ki, 2007-ci ildə gənclər arasında işsizlik 11.62 faiz təşkil edibsə, həmin ildən sonra bu rəqəm durmadan artıb. Gənclər arasında işsizlik həddi 2009-cu ildən 39.87 faizi keçib. Hazırda gənclər arasında işsizlik 35.49 faiz olub.\nÜmumilikdə, öncəki illərlə müqayisədə Ermənistanda ölüm statistikası da artıb.\nAzərbaycana gəldikdə isə rəqəmlərdə sadəcə olaraq onu qeyd etmək olar ki, 2019-cu ildə ölkəmizdə təbii artım 85 min 263 olub. Doğumların sayı isə 141 min 179 olub. Beləliklə qeyd olunan ildə əhalinin hər min nəfərinə düşən təbii artım 8.7, hər min nəfərə düşən doğum sayı isə 14.3 olub. 2019-cu ildə doğulan kişilər arasında təbii artım 45 min 234 olub.\nAzərbaycan əhalisinin 2,4 milyon nəfərini və ya 24,5 faizini gənclər təşkil edir. Bu isə elə Ermənistanın demək olar ki, bütün yaş kateqoriyaları üzrə əhalisinin sayına bərabərdir. 2018-ci ildə ölkədə nikaha daxil olanların 77,0 faizini gənclər təşkil etməsi də müsbət tendensiyalardan biridir.\nEkspert: "Azərbaycan təhsili 28 ildir müharibənin ağrısını hiss edirdi"\n10:05 20.10.2020 (Yenilənib 10:20 20.10.2020)\nTəhsil eksperti Kamran Əsədov deyir ki, ordumuzun keçirdiyi əks-hücum əməliyyatları düşmən tərəfini daha da azğınlaşdırıb\nKamran Əsədov: “Torpaqlarımızın azad edilməsi təhsilimizə müsbət təsir göstərəcək”\nSentyabrın 27-dən başlayan düşmən hücumları nəticəsində 40-a yaxın məktəb dağıntılara məruz qalıb. Bunu Təhsil naziri Emin Əmrullayev Operativ Qərargahın brifinqində deyib.\nTəhsil eksperti Kamran Əsədov Sputnik Azərbaycan-a deyir ki, Azərbaycan təhsili 28 ildir müharibənin təsirini, ağrısını hiss edirdi:\n“Cəbhəyanı ərazilərimizdəki təhsil müəssisələri mütəmadi olaraq düşmənin hədəfinə çevrilirdi. Hazırda ordumuzun keçirdiyi əks-hücum əməliyyatları düşmən tərəfini daha da azğınlaşdırıb. Onlar yenə də məktəbləri, sivil yaşayış məntəqlərini mütəmadi atəşə tuturlar. Ordumuzun torpaqları işğaldan azad etməsi Azərbaycan təhsilinə psixoloji olaraq müsbət təsir göstərəcək”.\nNazirdən sabah ad günü olacaq Nigarla bağlı paylaşım\nGəncədə orta məktəb ciddi dağıntılara məruz qalıb - Nazirlik\nNazir icazə verdi: Repetitorlar fəaliyyətlərini davam etdirə bilərlər\nMüharibəyə gedən tələbələrin aqibəti necə olacaq? Nazir açıqladı


“Belarus hələ də Rusiya təsirinə açıq olan və məruz qalan yeganə ölkədi” – www.qaraqoyunlu.com\n10 Mart 2016 10 Mart 2016 amirxeyir 0\nNobel mükafatı laureatı, Belarus yazıçısı Svetlana Alekseyeviç martın 8-də “Deutsch Welle”yə müsahibə verib.\n– Kölndəki çıxışınızda soyuq müharibənin yenidən başlandığını dediniz. Bunu müharibədən çox yazmış bir insan kimi hiss edirsiniz?\nXeyr, bunu orda, bütün hadisələrin girdabında yaşamış birisi kimi hiss edirəm. Çünki Belarus dünyada Rusiyayla ən sıx bağları olan ölkədir. Fikrimcə, Belarus hələ də rus təsirinə məruz qalmış, hələ də rus təsirinə açıq olan və məruz qalan yeganə ölkə və Rusiyanın Avropaya çıxan yeganə dəhlizidir. Rusiyada nə baş versə, bizdə çox güclü hiss olunur. Qarət olunmuş, aldadılmış insanların nifrəti çıxmağa yer axtarır. Və bu yığılan nifrət kifayət qədər ağıllı şəkildə xaricə, xarici düşmənə qarşı yönləndirilir, insanların düşüncələri militarlaşır.\n– Daha doğrusu, nifrət uydurulmuş xarici düşmənə doğru yönləndirilir?\nƏlbəttə. Bu daxildə toplanıb partlayış yarada biləcək enerjinin xaricə çıxarılmasından başqa bir şey deyil. Onu Putin kəşf etməyib, əksinə siyasi klassikadır və çox-çox qədimlərdən bəri məlumdur.\n– Siz Rusiya prezidentinin adını çəkdiniz. İndi çoxları Putin avtokratiyasından danışır. Ancaq avtokratiya hansısa vakuumda mövcud olmur. Putinin reytinqi gün-gündən artır…\nMənim “Kollektiv Putin” adlı bir məqaləm çıxmışdı. Orda yazmışdım ki, məsələ heç də Putində deyil. Putin sadəcə özünü alçaldılmış, hər şeyi əlindən alınmış, aldadılmış hiss edən bir cəmiyyətin illərlə yığılmış arzusudur (bəzilərində aydın, bəzilərində qarışıq). Yenidənqurmanı eləyən bizlər özümüzə sual verirdik: “Niyə xalq susur?” Mən Rusiyaya səfər edəndə, cəmiyyətin içinə düşəndə bu sualın cavabını tapdım: çünki xalq nələr olduğunu anlamağa macal tapmayıb, o, baş verənləri gözləmirmiş. Yenidənqurmanı Qorbaçovun başçılığı ilə SSRİ-nin böyük şəhərlərinin ziyalı təbəqəsi həyata keçirmişdi. Bəs yerdə qalan xalq? İnsanlar dərin ruh düşkünlüyü içərisində idilər. Kapitalizm-filan da istəmirdilər. Bəlkə də bu rus mentallığına uyğun deyildi. Ancaq o gün ki, Putin dilə gəlib “ətrafımız düşmənlərlə doludur, biz güclü olmalıyıq, bizə hörmət qoymalıdırlar” dedi, hamı bu sözdən öz payını götürdü, yerinə oturdu. Bax, beləcə insanlar yaşamağın yolunu tapdılar, yenidən güclü xalq olmaq üçün bir yerə toplaşdılar.\n– Nobel nitqinizdə qarşılaşdığınız iki faciədən bəhs etdiniz: onlardan biri sovet imperiyasının süqutuna aparıb çıxaran sosial faciə (elə indi ondan danışdıq), ikincisi isə Çernobl faciəsi adlandırılan kosmik faciədir. Bu il Çernobıl faciəsinin 30-cu ildönümü tamam olur. Bu gün Çernobıl sizin üçün nə deməkdir?\nSon on ildə dünyasını dəyişmiş dostlarımın hamısı xərçəngən ölüblər. Elə bir gün olmayıb ki, tanışlarımdan hardasa kiminsə xəstəliyə tutulduğunu, ya da öldüyünü eşitməyim. Bunun baş verəcəyi hələ lap əvvəldən, Çernobıl AES-dəki qəzanın ilk aylarında bir çox alimlər tərəfindən deyilirdi. Onlar deyirdilər ki, qısa müddətə baş verən ölümlər zamanla azaldıqca yerini içdiyimiz su ilə, yediyimiz yeməklə, aldığımız hava ilə bədənimizə keçən kiçik dozalı radiasiyadan qaynaqlanan ölümlər tutacaq. İndi həmin şeyi yaşamaqdayıq. Hakimiyyət buna göz yummağa çalışır, özləri-özlərinə ayrıca təsərrüfat yaradıblar. Lukaşenko öz süfrəsinə sağlam qidalar düzür, yerdə qalan xalq isə mağazalarda satılanları yeyir. Buna görə də “Çernobıl bitib” demək olmaz. Biz hələ də Çernobılda yaşayırıq və bu əbədilik davam edəcək.\n“Elə bilirdik demokratiya öz ayaqları ilə gəlib evimizə daxil olacaq”\n– Siz Belarusda işləməyə, yazmağa çalışırsınız. Ordakı hakimiyyət isə yumşaq desək, sizə acımır. Sizi susdururlar, oxucularla görüşmənizə imkan vermirlər. Bəs niyə hələ də orda yaşamağa davam edirsiniz?\nMən 12 il xaricdə yaşayandan sonra Belarusa qayıtdım. Mən evində yaşamaq istəyən və yaşamalı olan biriyəm. Axı indi yazdığım “Səslərin romanı”nı ətrafımdakı havada uçuşan insan səslərindən, söhbət etdiyim, küçədə, taksidə, bazarda qarşılaşdığım insanlardan təsadüfən eşitdiyim səslərdən lentə yazdırıram… Belə ki, şəxsi səbəblərdən əlavə (nəvəm Belarusda böyüməkdədir, bir insan kimi onun yanında olmaq istəyirəm), peşəmlə bağlı səbəblərim də var. Mən evimdə yaşamaq üçün qayıtdım. Yeri gəlmişkən, Putinin əsl üzünü göstərməyindən yarım il öncə qayıtdım, onda bu günkü Moskvanın proqramı tam açıqlığa qovuşmuş, bütün maskalar düşmüşdü… Sonradan anladıq ki, bu 20 il ərzində hazırlanıb. Biz saf romantiklər idik, bütün anlamazlığımız burdan gəlir. Biz elə bilirdik, demokratiya öz ayaqları ilə gəlib evimizin daxil olacaq. Bax, ona görə küçələrdə “Azadlıq! Azadlıq!” deyə qışqırırıq.\n– Maraqlıdır, bəs ailə üzvləriniz, ən doğma adamlarınız demokratiya haqda görüşlərinizi paylaşırlarmı?\nMəncə yox. Valideynlərim fikirlərimi bölüşmür. Atam kommunist olub, o, partiya biletindən ayrıla bilməyib. Bunun sadə izahı var. İnsanlar həmişə düşərgədə yaşayıblar (axı, sovet dönəmində beləcə də deyirdilər: sosialist düşərgəsi). Ağlına da gətirə bilməzdin ki, insanı düşərgədən bayıra buraxarlar, o azad olar. Belə şey mümkün deyildi. Hər kəs o ətalətli həyatın içində özünə nəsə bir fənd, bir bəraət, bir oyuq, ləyaqətini qoruyub saxlamaq üçün bir yol fikirləşib tapırdı. Bu, insanın təbiətində var. Meydanlara olduqca az adam çıxırdı. Tutaq ki, Belarusdakı insanlar Ukrayna Maydanını gördülər, qanı gördülər, yanan maşın təkərlərini gördülər və əlbəttə ki, qorxdular. Hamı azadlıq istəyir, ancaq o nemətin göydən düşüb gəlməsini arzulayırlar. Axı, belə olmur.\n“Hamı azadlıq istəyir, ancaq o nemətin göydən düşüb gəlməsini arzulayırlar”\n– “Second-hand zamanı” kitabınız çıxandan sonra “qırmızı insan”ın əhvalatının axıra kimi yazıldığını demişdiniz. Doğurdanmı, o, yazılıb qurtarıb?\nMən nə bacarıramsa, deyib qurtarmışam. Ancaq bu yeni kitabımdan Rusiya qazanında bişməkdə olan nə isə yeni və qorxunc bir şeyin səsi gəlir – bu bizim azadlıq adlandırdığımız şey deyil. Çoxlarımız üçün sınaq olacaq bir şey hazırlanır. Bütün bunlara baxmayaraq “qırmızı insan” çıxıb getməkdədir. Düzdür, onun gedişi bədbəxtliklə, böyük qanla müşayiət olunur. Axı, imperiya bir anın içində, ya da beş-on ilə dağılıb gedə bilməz.\n– İndi nə üzərində işləyirsiniz?\nİndi, əlbəttə, çox yorğunam, çətin ki, gedib hansısa müharibənin içinə düşəm, ondan yazam. Daha bu cür insan çılğınlığına tamaşa edə bilmərəm. Çəkə biləcəyim əzab limitini çəkib qurtarmışam, Bu bir yana, hələ də bir insanın o birini hansı haqla öldürə bildiyi ağlıma sığışmır. Bu barbarlıqdır. Mənə elə gəlirdi ki, XXI əsrdə ideyalar vuruşmalıydı, insanlar deyil. Gərək bir-birimizlə dil tapaq, söhbəti öldürməyə qədər aparıb çıxartmayaq. Deməli, hələ də XX əsr davam edir. Bəlkə təqvimdə o çoxdan gedib, biz isə hələ də XX əsrdəyik və hələlik dəyişməmişik. Ancaq insan təkcə sosial, yaxud ideya varlığı deyil. O, daha böyükdü. Bəs həyat nəyin ətrafında fırlanır? İki şeyin: Sevgi və Ölümün. Mənsə indi iki kitab üzərində işləyirəm. İstəyirəm, iki kitab halında çıxsın: biri Sevgi, o biri Qocalıq haqda.\nQubad İbadoğlu: “Milli Bank imitasiya ilə məşğuldur”


“İdeyalar Bankı” müsabiqəsinin 30-dan çox iştirakçısı öz ideyalarını Bank VTB-yə göndərib\nBiznes və iqtisadiyyat xəbərləri 17 Dekabr 2013 15:15 (UTC+04:00)\nBank VTB (Azərbaycan) noyabrın 25-dən etibarən "İdeyalar Bankı" adı altında yeni layihəyə start vermişdir. Bu barədə Trend-ə bankdan bildirilib.\nLayihədə arzu edən hər kəs iştirak edə bilər. Müsabiqəyə 2014-cü il martın 25-də yekun vurulacaqdır. Maraqlı ideyalar təklif edən iştirakçılara Bank tərəfindən pul mükafatları təqdim olunacaqdır. Mükafat fondunun ümumi məbləği 3500 AZN-dir.\nBank VTB-nin (Azərbaycan) "İdeyalar Bankı" layihəsi üzrə müsabiqəyə start verildiyi gündən etibarən [email protected] elektron ünvanına yeni ideyalar daxil olmaqda davam edir. Layihənin bəzi iştirakçıları eyni zamanda bir neçə bank məhsulu üzrə təkliflər paketini göndərirlər. Beləliklə, təqdim olunmuş ideyaların sayı iştirakçıların sayını dəfələrlə üstələyir.\nMüsabiqə iştirakçılarının ideyaları arasında fiziki qüsuru olan müştərilərə xidmət göstərilməsinin yaxşılaşdırlması, kredit kartları üzrə yeniliklər, ipoteka krediti üzrə təkliflər və s. var. Müvafiq layihə bank xidmətlərindən aktiv istifadə edən aparıcı kommunikatorlarla əks əlaqənin vacibliyini növbəti dəfə sübut edir.\nMükafat fondu "Orijinal ideya", "İnnovativ ideya" və "Qızıl ideya" nominasiyaları üzrə paylaşdırılacaqdır. Belə ki, "Qızıl ideya" nominasiyası üzrə mükafatçıya 2000 AZN, "İnnovativ ideya" üzrə 1000 AZN, "Orijinal ideya" üzrə isə 500 AZN təqdim olunacaqdır.\nXatırladaq ki, layihədə iştirak etmək üçün yeni təklif və ideyaları [email protected] elektron ünvanına göndərmək lazımdır. Təqdim olunan ideyalar aşağıdakı mövzulara aid olmalıdır:\n• bankda müştərilərə göstərilən xidmətin sürətini artırmaq üçün məhsullarda, proseslərdə və digər təşəbbüslərdə dəyişikliklərin həyata keçirilməsi;\n• məhsulların çeşidinin artırılması;\n• bankda xidmətin keyfiyyətinin yaxşılaşdırılması.\nBank VTB (Azərbaycan) ASC Bank VTB ASC-nin törəmə bankıdır. Bank VTB (Azərbaycan) ASC-nin səhmdarları Bank VTB ASC və "AtaHolding" ASC-dir. Bank VTB (Azərbaycan) ASC korporativ biznes, kiçik biznes və fərdi müştərilərə xidmətlər göstərir. Bu gün Bank 4 filial və Baş ofisdə yerləşən Müştəri xidmətləri idarəsi ilə təmsil olunub.\nОАО Банк ВТБ(Азербайджан) Пресс-служба


Kənd Təsərrüfatı Nazirliyinin bəzi səlahiyyətləri ləğv olunur - SƏNAYE - Fins.az\n"Azərbaycanda qida təhlükəsizliyi sisteminin təkmilləşdirilməsi ilə bağlı əlavə tədbirlər haqqında" ölkə prezident İlham Əliyevin müvafiq fərmanına uyğun olaraq, bir sıra qurumların, o cümlədən, Kənd Təsərrüfatı Nazirliyinin bəzi səlahiyyətlərinin məhdudlaşdırılması, onların səlahiyyətlərinin yeni yaradılmış Qida Təhlükəsizliyi Agentliyinə verilməsi nəzərdə tutulur. Bununla bağlı "Baytarlıq haqqında" qanuna dəyişiklik edilməsi təklif olunur.\nQanun layihəsində heyvan mənşəli məhsul və xammal anlayışı da əksini tapıb. Bununla bağlı qanuna 1.0.14 və 1.0.15-ci maddələrin əlavə edilməsi təklif olunur. 1.0.14-cü maddədə qeyd edilir ki, heyvan mənşəli məhsullar insan istehlakı üçün yararlı olan ət, süd, yumurta, bal və emal yolu ilə alınan məhsullardır. 1.0.15-ci maddədə bildirilir ki, heyvan mənşəli xammal gön, dəri, yun, tük, qıl, lələk. Sümük, buynuz, dırnaq, qida və yem üçün yaramayan digər heyvan mənşəli tullantılar və baytarlıq konfiskatlarıdır. Qanun layihəsi Milli Məclisin plenar iclasına tövsiyə edilib.


2 noyabr 2018, 11:03\nKivi üz dərisinə yumşaq skrab kimi təsir edir — dərini artıq piydən, ölmüş hüceyrələrdən təmizləyir. Kivi maskası dərini cavanlaşdırır, ağardır, təmizləyir, daha təravətli, elastik və dartılmış edir.\n17 dekabr 2017, 17:31\n10 noyabr 2017, 10:59\nAdətən burunda yaranan qara nöqtələr müdaxilə edilmədikdə sızanaqlar yarada bilir. Bu qara nöqtələri evdə darçın maskası ilə müalicə edə bilərsiniz.\n1 çay qaşığı darçın, limon suyu və seçimə bağlı olaraq bir az zəncəfil tozunu qarışdırıb üzünüzə sürtün. 10-15 dəqiqə saxladıqdan sonra yuyun. Ya da 1 çay qaşığı darçınla balı qarışdırın.\n28 okyabr 2017, 22:27\nPomidor qida rasionumuzda yer alan ən faydalı tərəvəzlərdən biridir. Amma o həm də gözəlliyiniz üçün əhəmiyyətli bir qaynaqdır. Son zamanlar dəri üzərində yoxlanan vasitələrdən biri də pomidor maskasıdır. Həmçinin maska halına gətirmədən dəriyə sürtmək də inanılmaz yaxşı nəticə verir.\nPomidorun tərkibində dəri üçün çox faydalı minerallar var. Tərkibində olan bol miqdarda C və E vitamini dəriyə fayda verir.\nPomidor quru dərini nəmləndirir, yağlı dərinin nəm səviyyəsini saxlayır və hamar bir dəriyə sahib olmağı təmin edir.


Azərbaycan və Ermənistan nümayəndələri görüşüblər\n2022, 20 Yanvar, Cümə axşamı, Bakı vaxtı 19:27\nOktyabrın 7-də Avropa Şurası Parlament Assambleyası (AŞPA) sessiyası çərçivəsində Assambleya sədrinin təşəbbüsü ilə Azərbaycan və Ermənistan nümayəndə heyətləri arasında görüş keçirilib.\nGörüşdə AŞ PA sədri Mövlud Çavuşoğlu da olub.\nGörüşdə hər iki ölkənin AŞPA-dakı nümayəndə heyətlərinin rəhbərləri Səməd Seyidov və David Arutyunyan iştirak ediblər.\nBundan başqa, hər iki nümayəndə heyətindəki müxalifətçi deputatları Sabir Hacıyev və Armen Rustamyan da görüşdə olublar.\nAzərbaycanın AŞPA-dakı nümayəndə heyətinin rəhbəri Səməd Seyidov bu danışıqlarda ortaya qoyulan məsələnin konstruktiv müzakirəsinə nail olduqlarını bildirdi:\n“Ona görə ki, bizim əsas məqsədimiz, Dağlıq Qarabağ problemini gündəmdən çıxartmamaq, daima AŞ-nın gündəliyində saxlamaq, Dağlıq Qarabağ problemi ilə yanaşı, Ermənistan-Azərbaycan münaqişəsi ilə əlaqədar humanitar məsələlərin müzakirə olunmasıdır.\nBu sessiya ərzində iki dəfə gedən görüşlər onu göstərdi ki, AŞPA-da 2005-ci ildə qəbul olunmuş qətnamə öz həllini tapmalıdır, orada göstərilən bəndlər implementasiya olunmalıdır və bunun yolları AŞ-nin gündəliyindən çıxarılmamalıdır. Biz qərara gəldik ki, bu cür görüşləri davam etdirək. Çox güman ki, AŞPA Bürosunun Anyalya ya da Parisdəki növbəti iclasında bu məsələni müzakirəsinə nail üçün bir daha gündəmə gətirəcəyik. Faktiki olaraq, bir neçə müddətdir ki, hər sessiyada bu görüşləri keçiririk. Bu özü o deməkdir ki, Dağlıq Qarabağ problemi AŞ-də ən yüksək səviyyədə müzakirə olunur. Sizi əmin edə bilərəm ki, belə görüşlər davam edəcək. Həm Büronun iclasında, həm də AŞPA sədrinin rəhbərliyi altında müzakirə olunacaq. Bu bir daha ona dəlalət edir ki, bu məsələni nə qədər gündəmdən çıxarmağa çalışsalar da, bu mümkün olan şey deyil”.\nAŞPA sədrinin rolu ilə bağlı millət vəkili bildirdi ki, AŞPA sədrinin millətindən, mövqeyindən asılı olmayaraq bütün AŞ-na üzv ölkələrinin mövqeyini ortaya qoyur:\n“Bu mövqe 2005-ci ildə qəbul edilmiş qətnamə vasitəsilə öz ifadəsini tapıb və bu gün AŞPA sədri məhz qətnamənin həyata keçirilməsi ilə bağlı öz səylərini ortaya qoyub. Burada milli mənsubiyyətin bu məsələyə aidiyyatı yoxdur”.\nAlt Komitənin fəaliyyətinin bərpasına dair suala cavab verən Səməd Seyidov bu Komitənin faktiki olaraq fəaliyyət göstərdiyini də qeyd etdi:\n“Hər sessiyadan sessiyaya bu görüşlər gedir. O ki qaldı hanasısa formada bu məsələnin genişlənməsi, əminəm ki, bu da olacaq. Gəlin hadisələri qabaqlamayaq. Bunlar o qədər də asan məsələlər deyil. İndi danışıqlar gedir və sonda masanın üzərində 2005-ci ildə qəbul edilmiş qətnamə var. Onun bəndlərində isə konkret məsələlər var və biz də onların həyata keçirilməsi ilə məşğul olacağıq”.


Noyabr depressiyası ilə gəldi! | Psixologiya | Leydi.az\nSəhərlər oyanmaqda çətinlik çəkir və yataqdan çıxmaq istəmirsinizsə, içinizdə bir pessimistlik və kədər varsa, özünüzü yorğun, enerjisi tükənmiş görürsünüzsə, payız depressiyasına tutulmuş ola bilərsiniz.\nPayız aylarında açıq yerləri tərk edib qapalı məkanlarda qalacağımız, günəşi az görəcəyimiz, iş yükünün və məsuliyyətlərin artacağı hissi bizi depressiv bir ruh halına salır.\nQadınlar daha depressivdir\nAraşdırmalar fəsillərin insanların əhval-ruhiyyəsi üzərində təsirli olduğunu bildirir. Belə ki, payızda depressiyaya düşən insanların sayı 100-də 60 artır. Depressiyaya qadınlarda daha çox rast gəlinir. Buna bağlı olaraq payız depressiyasının da qadınlarda daha çox aşkarlandığını deyə bilərik. Xüsusilə xaraktercə pessimist, özünə inamı az olan insanlar payızda daha çox risk daşıyır.\nŞəkər yoxdursa, depressiya əlamətləri də yoxdur\nMütəxəssislər qəbul etdiyimiz qidaların əhvalımız üzərində də təsirli olduğunu və ağ şəkərdən uzaq durulmasının məsləhətli olduğunu bildirirlər. Çünki ağ şəkər qan şəkərini sürətlə yüksəldib aşağı salır. Buna görə də halsızlıq, yorğunluq hisslərinə səbəb olur. Bunun yerinə şəkəri təbii meyvələrdən qəbul etmək, şirniyyat, şokolad və tortları çox yeməmək lazımdır.\nHəmçinin vitamin çatışmazlığı da yorğunluq və halsızlıq hissi yaradır. Bunu aradan qaldırmaq üçün həkimlə məsləhətləşərək vitamindən istifadə etmək lazımdır.


Yeni təlim üsullarına yaradıcı yanaşanda\nBakı şəhəri 116 nömrəli tam orta məktəbin ibtidai sinif müəllimi\nTexnologiyaların həyatımızın bir hissəsi olduğu bir dövrdə, təbii ki, təhsil və tədris prosesini onlardan kənarda təsəvvür etmək mümkün deyil. İKT-nin təlimə inteqrasiyası fənlər üzrə bacarıq və vərdişlərin əldə olunmasına, şagirdlərin idrak və yaradıcılıq qabiliyyətlərinin inkişaf etdirməsinə imkan verir.\nMən 22 ildir ki, ibtidai sinif müəllimi işləyirəm. Kurikulumun tətbiqi ilə bağlı treninq və seminarlarda iştirak etmişəm. Müasir dərsin tələbinə uyğun olaraq dərslərimi maraqlı qurmağa çalışıram.\nFənn kurikulumlarının tətbiqi ilə bağlı fəaliyyətimdə baş verən dəyişikliklərdən biri də təlim prosesində interaktiv təlim metodlarından istifadə etməyimdir.\nŞagirdlərdə tənqidi, yaradıcı, məntiqi təfəkkürün inkişaf etdirilməsi, onların nümunəvi davranışa, birgə fəaliyyət bacarıqlarına malik olması, şəxsiyyət kimi formalaşması təlim prosesində tətbiq etdiyim forma və üsullardan asılıdır. Fəal təlim prosesində müxtəlif iş formaları və üsullarından istifadə etməklə müəllim-şagird, şagird-şagird əməkdaşlığı yaradır, müzakirə, fikir mübadiləsi aparıram. Qısa müddət ərzində daha çox materialın öyrənilməsinə, biliklərin müstəqil əldə edilməsinə, hər bir şagirdin öz fikrini ifadə etməsinə imkan yaradıram.\nHər bir üsul özünəməxsusluğu ilə seçilir. Dərslərdə ən çox müzakirə, beyin həmləsi, BİBÖ, Venn diaqramı, rollu oyun, şaxələndirmə üsullarından istifadəyə üstünlük verirəm. Çalışıram ki, islahatlardan irəli gələn şagirdyönümlülük, inteqrativlik, tələbyönümlülük, şəxsiyyətyönümlülük pinsiplərini əsas götürərək dərslərimi müasir tələblərə uyğun qurum və yüksək nəticələr əldə edim.\nƏnənəvi təlim üsulları kimi yeni təlim metodları da o zaman daha səmərəli olur ki, onlar dərsin mövzusuna, sinfin səviyyəsinə uyğun seçilsin. Məsələn, debat şagirdləri fəallaşdıran, onların hamısını müzakirəyə qoşan, müzakirə olunan məsələ barədə öz rəyini bildirməyə sövq edən metoddur. Lakin onun I və ya II siniflərdə tətbiqi istənilən səmərəni vermir. Çünki bu yaşda şagirdlər hələ müəyyən bir məsələnin, mövzuların birlikdə müzakirəsinə tam hazır olmurlar, onlar ancaq həmin məsələ barədə öz fikirlərini söyləyə bilirlər, polemikaya girməkdə, şagird yoldaşının fikirlərini dinləyib ona münasibət bildirməkdə çətinlik çəkirlər.\nOna görə də mən debatdan yuxarı siniflərdə istifadə edirəm. Aşağı siniflərdə şagirdləri daha çox maraqlandıran oyun, əyləncə tipli metodlara - rollu oyunlara, krossvordlara və s. üstünlük verirəm.\nÜsul və metodlar seçilərkən dərsin mərhələləri də nəzərə alınmalı və bu zaman konkret mövzudan çıxış edilməlidir. Bəzən dərsin motivasiya hissəsində tətbiqi yaxşı nəticə verən metod digər mərhələdə o qədər də səmərəli olmur. Mən bunları nəzərə alaraq dərsin motivasiya mərhələsində şagirdlərdən düşünməyi, müqayisə etməyi tələb edən üsul və metodlara üstünlük verirəm. Sual-cavab, beyin həmləsi belə metodlara misal ola bilər. Dərsin tədqiqat sualının qoyulması və tədqiqatın aparılması, yaradıcı tətbiqetmə mərhələlərində isə məhz bu mərhələlərin mahiyyətinə uyğun gələn klaster, Venn diaqramı, BİBÖ kimi üsulları seçirəm.\nTəlim üsul və metodlarına belə yanaşma həm müəllimi yaradıcı axtarışlara sövq edir, həm də dərsi daha səmərəli qurmağa imkan verir. Belə yaradıcı yanaşma dərsi maraqlı qurmaq, şagirdlərdə dərsə marağı artırmaqla yanaşı öyrənilən mövzuların şagird tərəfindən daha asan qavranılmasına da imkan verir.


“EuroHome”da baş verən yanğınla bağlı cinayət işi başlanılıb - Azinforum.az İnformasiya Portalı\nAna səhifə / Kriminal / “EuroHome”da baş verən yanğınla bağlı cinayət işi başlanılıb\nBu barədə virtualaz.org-un sorğusuna cavab olaraq Fövqəladə Hallar Nazirliyinin (FHN) Mətbuat Xidmətinin rəisi Gülçin Mehdiyeva bildirib.\nQeyd edək ki, FHN-in rəsmi məlumatına əsasən, Bakı şəhəri, Binəqədi rayonu ərazisində yerləşən “EuroHome” tikinti materialları bazarında yanğın baş verib. Yanğının söndürülməsi üçün əraziyə FHN-in Dövlət Yanğından Mühafizə Xidmətindən 29 ədəd texnika və 150 nəfər canlı qüvvə, Xüsusi Riskli Xilasetmə Xidmətindən 16 ədəd texnika və 200 nəfər canlı qüvvə, Aviasiya dəstəsindən 3 ədəd helikopter və 1 ədəd “BE-200ÇS” tipli təyyarə, Mülki müdafiə qoşunlarından 3 ədəd texnika və 53 nəfər canlı qüvvə cəlb olunub.\nÖncəki “Azərpaşa Nemətovun qabağında əyilirdilər…”\nNövbəti 7 YAP-çı deputata razılıq verilib, 4 bitərəfin isə dəstəklənməyəcəyi tam dəqiqləşib\nBakıda tikinti maqnatı kimi tanınan doktor Əlinin oğlunun törətdiyi qəzanın görüntüləri yayılıb. Unikal.org xəbər verir ki, …


2013-10-23 | 229033 dəfə\n2013-11-01 | 25979 dəfə\n2014-02-06 | 23229 dəfə\nXədicə Şahin | 2016-09-30\nHavalar yavaş-yavaş isinir, universitetə hazırlaşan şagirdləri yaxınlaşan imtahan həyəcanı bürüyür. İmtahan həyəcanını yaşayan, dərslərində müvəffəqiyyətli bir şagirdlə aramızda belə bir dialoq keçdi:\n- "Universitetə hazırlaşırsan, bəs hansı peşəni seçmisən?"\n- "Tam qərar verə bilmədim, amma belə göstərişli bir peşə istəyirəm".\n- “Göstərişli bir peşə necə olur?"\n- "Hər kəs biləndə dodağını dişləsin, harada oxuduğumu eşidəndə heyran olsunlar, maaşı çox olsun".\n- "Yaxşı, göstəriş yerinə xarakterinə uyğun, insanlığa xidmət edəcəyin xeyirli bir peşə düşünmək istəməzsən?"\nBir az düşündükdən sonra:\n- "Yox, yenə də göstərişli bir peşə daha başqa olur". Dialoq belə davam edib getdi. Gəncin fikrini bir neçə sözlə düzəldə bilməyəcəyimi bilirdim. Yenə də bir ümid dedim.\nDücanə Cündioğlunun dediyi kimi zəmanəmiz söz mədəniyyəti deyil, göz mədəniyyəti olduğu üçün peşə seçimində də vizuallığa əhəmiyyət verilir. Nəcib Fazil Sakarya şeirində:\n"Borular cütdür, birindən nur axar, birindən çirk", - deyir. Hal-hazırda çirk ilə nur eyni borudan axdığı üçün çirk daşqını gəlir. Fikirləri, könülləri, alınacaq qərarları çirklətməyə bəs edir. Həyatımızın hər hissəsində olduğu kimi, peşə seçimində də ən böyük faktor medianın beyinlərə axıtdığı növ-növ çirkli fikirləri olur. Xüsusilə də vizuallığa əhəmiyyət verən gənclərdə. Media seriallarıyla, reklamlarıyla, təqdim etdiyi rahat, lüks həyatı ilə gəncləri peşə seçimində də pulu bol, göstərişi bol peşələrə yiyələnməyə məcbur edir.\nArtıq məlumat almaqdan alverə qədər hər şey bir “tıq” uzaqlığındadır. Hər şeyə bu qədər qısa müddətdə çata bilən gənclik, zəngin ola bilmək üçün də eyni sürəti istəyir. Peşə seçimi haqqında internetdə axtarış etdiyimdə "yataraq qazanılan peşələr, ən çox qazandıran peşələr, ən prestijli peşələr" kimi başlıqlarla qarşılaşdım. Peşə seçimi mərhələsindəki bir gənc necə bir “tıq”la məlumat əldə edə bilirsə, eyni sürətlə nüfuzlu bir peşəyə sahib olub qısa yoldan, yəni yataraq zəngin olmaq istəyir. Hz. Ömər (r.a.) belə deyərdi: "Əsla oturduğunuz yerdən, Allahım, ruzimi ver, deyib durmayın. Göydən nə qızıl yağar, nə də gümüş”. "Həyatda virtual dünyadakı kimi armud biş ağzıma düş qaydası yoxdur. Səy göstərmək quldan, müvəffəqiyyət isə Allahdandır”.\nQısa müddətdə zəngin edən peşələr, ən göstərişli peşələr deyərkən mənlik unudulur. "Dünya axirətin tarlasıdır",- buyuran Peyğəmbərimiz (s.ə.s) bizə həqiqəti öyrədir. Peyğəmbərin (s.ə.s) yolunu təqib etməyə çalışan bir ana ilə övladı arasında axirətin bu dünyada qazanıldığını göstərən belə bir dialoq yaşanır:\n- "Anacan, hansı peşəni seçim?"\n- "Oğlum, hansı peşədə olursan ol, amma Allaha qul ol".\nTək cümlə ilə məqsəd hasil olmuşdur.\nDağ təpəsində bir şam ağacı ola bilməzsənsə,\nDərədə bir kol ol.\nLakin oradakı ən yaxşı kiçik kol sən olmalısan.\nKol ola bilməzsənsə, bir ot parçası ol, bir yola sevinc ver.\nBir müşk çiçəyi olmazsan, bir saz ol.\nLakin gölün içindəki ən canlı saz sən olmalısan.\nEv xanımlığından müəllimliyə, psixoloqdan xadiməyə qədər hansı peşədə olursaq olaq, Allaha qul olmağa çalışaq.\nQeyd: Bu yazını bitirdikdən sonra haqqında danışdığım gəncə oxudum. Əvvəlcə güldü, başı ilə qəbul etdiyini bildirdi. Sonra "peşənin həm xeyirlisi, həm göstərişlisi olsun",- deyərək nöqtəni qoydu. Ona “xeyirlisi” sözünü dedirtməyi bacara bildiksə, buna da şükür…


“Xocalıda Rusiya FHN əməkdaşlarına üzərində separatçı rejimin bayrağı olan medallar verilib” - Editor.az\n27.12.2020 - 21:46\n“Xocalıda Rusiya FHN əməkdaşlarına üzərində separatçı rejimin bayrağı olan medallar verilib”\n“Rusiyanın Xankəndiyə göndərdiyi Fövqəladə Hallar nazirliyinin əməkdaşları burada ermənilərin sosial vəziyyətinin yaxşılaşdırılması və infrastrukturunun qurulmasını həyata keçirir. İlk növbədə bu, Rusiyanın sülhməramli missiyasına ziddir. Rusiya Dağlıq Qarabağda təkcə, öz sülhməramlı qüvvələri ilə təmsil olunmalıdır”.\nPravda.az xəbər verir ki, bu fikirləri politoloq Məhəmməd Əsədullazadə bildirib.\n“Bu gün Xocalıda “Qondarma separatçı rejimin FHN nümayəndəsi” Rusiya FHN əməkdaşlarına separatçı rejimin üzərində bayrağı olan medallar verərək təltif edib. İlk növbədə Rusiya FHN bu qanunsuz medalları alması, burada separatizmə dəstək vermək və tanımaqdır. Bu, Rusiyanın Dağlıq Qarabğada sülhməramlı fəaliyyətində nə qədər kənar olduğunu göstərir.\nRusiya bir dövlət olaraq bu qanunsuz medalları almaqla, ilk növbədə özünə hörmət etmir, həmçinin burada sülhə və təhlükəsizliyə töhfə vermədiyini, birbaşa Prezident İlham Əliyevin “status” olmayacaq bəyanatına qarşı hörmətsizliyidir. Çünki dövlət başçısı İlham Əliyev xalqına arxalanıb bu qalibiyyətli müharibədə geosiyasi şərtləri nəzərə alıb Vladimir Putinlə Bəyannaməyə imza atdı. Rusiya götürdüyü öhdəlikləri kobudcasına yerinə yetirmir.\nAzərbaycan bu haqda Rusiyaya nota verməli, bu kimi qanunsuz medalları qəbul etdiyinə görə, Xarici işlər nazirliyi Rusiya səfirindən izahat tələb etməlidir. Moskvanın bu siyasəti qəbuledilməzdir və Azərbaycan xalqı bilməlidir ki, Rusiyanın siyasəti birbaşa dövlətimizin suverenliyinə qarşı Qarabağda fəaliyyətə keçib”, – deyə politoloq vurğulayıb.\n17 Yanvar 202114:42\n17.01.2021 - 13:382664\n17.01.2021 - 12:19329\n17.01.2021 - 12:12168\n17.01.2021 - 12:24135\n17.01.2021 - 12:16129\n11.01.2021 - 20:133322\n15.01.2021 - 11:541924\n15.01.2021 - 20:311536\n23.12.2020 - 12:096217


Əli Əsğərin qanını göyə atanda, İmam Hüseyn (ə) nə dedi? » XalqInfo.az Xəbər Portalı\nXalqinfo.az Xəbər Portalı » Din » Əli Əsğərin qanını göyə atanda, İmam Hüseyn (ə) nə dedi?\n26 oktyabr 2017 23:30 Baxış: 471 Şərh: 0 Çap\nBəzi nadanlar belə düşünür ki, İmam Hüseyn (ə) gərək dövrünün xəlifəsinə təslim olub, bu qədər müsibətə dözməzdi.\nBu insanların ən mühüm çətinliyi ondadır ki, müsibət və bəlanı xoş qarşılamır və onu Allah tərəfindən olan cəza kimi qəbul edirlər.\nXalqinfo.az deyerler.org-a istinadən bildirir ki, halbuki, hər bir müsibət və bəla cəza deyildir, əksinə həmin şəxsin mömin olmasının nişanəsidir. Belə ki, İmam Kazım (ə) buyurur: "Mömin - tərəzinin iki gözü kimidir, nə zaman imanı artsa, bəlası artmış olar".\nİmam Hüseyn (ə) - Həzrət Peyğəmbər (s) övladı idi və özü də İmam (ə) idi. Ona görə də həm məsumiyyəti vardı, həm də imanı yüksək səviyyədə idi. Bu səbəbdən də ona nazil olan bəla da yüksək səviyyədə oldu. İslam Peyğəmbəri (s) buyurur: "İnsanlar arasında ən çox bəla görənlər - peyğəmbərlərdir. Ondan sonra onun dostları və ondan sonra hər kim peyğəmbərlərə (ə) oxşar olar (vəsi kimi). Onlara bənzərlik səviyyəsinə görə ən çox bəlalardan bəhrələnərlər".\nBu səbəbdən deyə bilərik ki, Seyyidi-şühədanın (ə) Kərbəlada gördüyü müsibət iman səviyyəsinə uyğun bir müsibət idi.\nOna görə də düşmənin haqsız olduğunu bildiyi halda necə ədalətsizliyə dözüb boyun əyərdi ki? O zaman ki, Əli Əsğəri vururlar, Həzrət (ə) körpənin qanını göyə atıb, buyurmuşdu: "Bu müsibət mənim üçün asandır, çünki Allah görür".\nİmam (ə) bu ibrətli sözləri ilə buyururdu ki, baxmayaraq müsibət və bəlalar xoşagəlməzdir və ağrılıdır, ancaq əgər Allah yolunda olarsa, insana asan gələr.\nElə ona görə də Həzrət Zeynəb (s.ə) İbni Ziyadın tənəli sözünə belə cavab vermişdi: "Mən (Kərbəlada) gözəllikdən başqa bir şey görmədim. Onlar Allahın əmrini canları ilə qəbul etdilər. Bu yolda iftixarlı şəhadət yerlərinə tələsdilər və başı uca halda başlarını şəhadət yatağına qoydular. Tezliklə Allah səni və onları məhkəməsində toplayacaq və mühakimə edəcəkdir. O zaman görəcəksiniz ki, o məhkəminin ki, hakimi Allahdır, qələbə kimin üçün olacaqdır".\nBəli, Allah yolunda cihad etmək - gözəldir. Bir şərtlə ki, bu yolda baxışın Quranın buyurduğu kimi olsun: "De: "Yoxsa bizim üçün iki gözəl xislətdən (döyüşdə qələbə çalmaq, yaxud haqq yolunda şəhid olmaqdan) başqa bir şey gözləyirsiniz?"". ("Tövbə" 52).\nİslamda xəstə ziyarətinin SAVABI


Yalnız lirə güc göstərib – Novator.az\nİyunun 11-də ABŞ dolları (1,7 manat), gürcü larisi (0,6932 manat) və Rusiya rublunun (0,0273 manat) rəsmi məzənnələri sabit qalıb.\nNovator.az-ın məlumatına görə, Mərkəzi Bank avronun kursunu 2,0057 manata endirib.\nBahalaşan türk lirəsi isə banklara 0,3804 manata satılır (Məzənnələr).\nMartın 7-dən ABŞ dollarının rəsmi kursu 1,7 manatdır. Bu, manatın devalvasiyaya uğradığı 21 fevral 2015-ci ildən bəri ən uzun sürən rəsmi məzənnədir.\n2015-ci il fevralın 20-də dollar banklara 0,7862 manata satılıb. Bir gün sonra Mərkəzi Bank kəskin kurs dəyişikliyinə qərar verib və rəsmi qiymət 1,05 manata yüksəlib. Dekabrın 21-də ikinci devalvasiya baş verib, rəsmi kurs 1,55 manata qalxıb.\n2016-cı il 1,5610 manatla başlayıb, 1,7707 manatla sona çatıb. 2017-ci ilin fevralında ilk devalvasiyadan sonra ən yuxarı rəsmi qiymət qeydə alınıb: 1,92 manat. Dekabrın 13-dən 2018-ci il martın 7-dək isə 1,7001 manat rəsmi məzənnə qüvvədə olub.\nÖtən il Dövlət Neft Fondu Mərkəzi Bankın keçirdiyi valyuta hərraclarında 3 milyard 598 milyon dollar satıb. Bu ilin yanvar-may aylarında keçirilmiş hərraclarda Dövlət Neft Fondundan 2 milyard 535,5 milyon ABŞ dolları məbləğində vəsait alınıb.\nMərkəzi Bankın valyuta ehtiyatının həcmi iyunun 1-nə 5 milyard 471,4 milyon dollar olub.\nErmənistan hökuməti: vakant vəzifələrin sayı üçə ç...


qedimi 3 ayaqli samovar aliram\nqedimi 3 ayaqli samovar aliram elanlari\nBakida qedimi 3 ayaqli samovar aliram qiymeti elanlari , qedimi 3 ayaqli samovar aliram elani 2021 ucuz qiymete qedimi 3 ayaqli samovar aliram satisi sərfəli qiymətə qedimi 3 ayaqli samovar aliram almaq. islenmis qedimi 3 ayaqli samovar aliram aliram, işlənmiş qedimi 3 ayaqli samovar aliram satılır. pulsuz qedimi 3 ayaqli samovar aliram elani yerlesdir. Azerbaycanda ucuz qiymete qedimi 3 ayaqli samovar aliram satilir. en ucuz qiymete qedimi 3 ayaqli samovar aliram tapmaq ucun Unvan.Az sayti size komek edecek.\nev alqi satqisi ev elanlari h2h elanlar kondisioner qurasdirilmasi cam balkon cadir samsung galaxy grand neo plus qiymeti ilkin odenissiz kreditle evler sovda az kombi ustasi kondisioner ustasi kurslar samsung galaxy grand prime islenmis kohne model telefon tezbazar.az


Seyid Musa Seyid Sədrəddin oğlu Sədr (1928-31 avqust 1978)—İslam alimi.Mündəricat\nİmam Musa Sədr 1928-ci ildə Qum şəhərinin Eşqəli məhəlləsində ruhani ailəsində dünyaya göz açmışdır.\nAtası mərhum Ayətullah-üzma Seyid Sədrəddin Sədr övladının adını Musa qoydu. Seyid Musa uşaqlıq və yeniyetməlik dövrünü həmin məhəllədə keçirdi.\nMusa Sədr 1942-ci ildən başlayaraq on il müddətində Qum Elmi hövzəsində təhsil alır. Hövzədə təhsil almaqla yanaşı Tehran Universitetinə daxil olur və iqtisadçı-hüquqşünas ixtisasına yiyələnir. 1944-cü ildən Nəcəf Elmi hövzəsində təhsilini davam etdirir.\nMusa Sədr 28 yaşında ailə həyatı qurur. Onun bu izdivacdan iki oğlu (Sədrəddin, Həmid), iki qızı (Hura, Məlihə) dünyaya gəlirş Livan səfəri Musa Sədr 1960-cı ildə Livandan çoxsaylı müraciətlər əsasında baba yurduna 30 günlük səfərə çıxır. Amma Livandakı vəziyyət onu bu ölkədə qalıb fəaliyyət göstərməyə vadar edir.\nMüsa Sədr öz fəaliyyətlərinə Sur şəhərində imam-camaatlıqla başlayır. Qısa bir müddətdə əmin olur ki, ölkədəki məhrumiyyətlərin əsas səbəbi ideoloji və iqtisadi yoxsulluqdur. Həftədə iki dəfə Beyruta gedib orada çıxışlar edən Musa Sədr xalqın etimadını qazanır və Livanda irimiqyaslı islahatlara başlayır. Həmin vaxt Livan məktəblərinin dərs proqramları Fransının mənafelərinə xidmət edən qüvvələr tərəfindən hazırlanırdı. Musa Sədr bir zaman babası Şərəfəddin tərəfindən Beyrutda təsis olunmuş mədrəsənin fəaliyyətlərini gücləndirir və bu mədrəsə qısa bir zamanda universitetə çevrilir. Üzücü fəaliyyətlər Musa Sədrin ciddi təlaşları sayəsində Livanda sənət məktəbi, xeyriyyə cəmiyyəti, qadın təşkilatı, tibb bacıları hazırlayan məktəb, tibbi xidmət şö`bələri, xalçaçılıq sexləri açılır.Musa Sədr Livanda ən adi haqlardan məhrum şiələr üçün məclis tə`sis edir, ciddi müxalifətə baxmayaraq şiələrin parlamentdə təmsil olumasına nail olur. Məntəqədəki yağı düşmənlə mübarizə üçün "Məhrumlar hərəkatı" yaradılır. Bu ictimai təşkilatın ardınca "Əməl" hərbi təşkilatı təsis edilir. Musa Sədr müxtəlif dini əqidələrin səhnədə olduğu Livanda öz sülh və dostluq şüarı ilə qəlblərə yol tapır. Onu təkcə şiələr yox, sünni məzhəbli müsəlmanlar və başqa din ardıcılları Livanın xilaskarı sayır. Musa Sədr Livandakı iyirmi illik fəaliyyəti dövründə məntəqədəki siyası durumu dəyişməyə müvəffəq olur.\nOnun Avropa, Afrika ölkələrinə səfərləri Livana yeni münasibətin formalaşmasında mühüm rol oynayır... Misilsiz cinayət Amma 1979-cu ildə, ağrısı hələ də yaşanan bir gündə Liviya dövləti tərəfindən rəsmi də`vətlə həmin ölkəyə səfərə çıxmış imam Musa Sədr iki köməkçisi – Şeyx Məhəmməd Yaqub və Abbas Bədrəddinlə birikdə müəmmalı şəkildə yoxa çıxdı. Özünü "yer üzündə Allahın xəlifəsi" sayan Liviya prezidenti Müəmmər Qəzzafi bu gün imam Musa Sədrin oğurlanmasında əsas fiqur sayılır. Musa Sədrin oğurlanması İslam dünyasında, imanlı insanlar arasında böyük təlatüm yaratsa da, bu müəmma hələ də öz həllini tapmamışdır.\nŞərafətli Sədr ailəsi şiələrin yeddinci imamı imam həzrət Musa Kazim nəslindən, ələvi seyidləri silsiləsindən sayılır. Bu pak nəsil uzun əsrlər Sədr və Şərəfüddin silsilələri ilə davam etmişdir. Bu nəsildən böyük elmi, siyasi, ictimai şəxsiyyətlər ərsəyə gəlmiş, onların hər biri İran, İraq və Livanda elm və cihad öncülü olmuşdur. Seyid Saleh, Seyid Şərəfüddin imam Musa Sədrin babalarındandır. Bu mücahid alim Hicri-qəməri tarixi 1112-ci ildə Livanın cənubunda Sur şəhərinin tabeçiliyində olan Şəhur kəndində dünyaya göz açmış və orada yaşamışdır. Osmanlı sərkərdə Əhməd Cərrar Cəbəl-Amildə şiə alimlərini qətliam edərkən Seyid Şərəfüddin onunla mübarizəyə qalxmışdır. Cərrarın adamları Seyid Şərəfüddinin Seyid Hibtullah adlı cavan oğlunu onun gözü qarşısında öldürdülər. Seyid Şərəfüddin özü həbs olunub uzun müddət Əkka şəhərində zindanda saxlanıldı. Zindandan çıxan alim İraqa hicrət etdi və Nəcəf şəhərində həmişəlik məskunlaşdı. O, Hicri-qəməri tarixi 1198-ci ildə dünyasını dəyişmişdir.\nSeyid Salehin digər bir oğlu Ayətullah Seyid Sədrəddin Sədr (h.q. 1193-1262) öz dövrünün Nəcəf alimlərindən, müctəhidlərindən biri idi. O böyük müctəhid Şeyx Cəfər Kaşiful-Ğitanın qızı ilə evlənmişdi. Seyid Sədrəddin Nəcəfdən İsfahana hicrət etmiş, həmin şəhərdə məskunlaşmışdır. Bu böyük alimin İsfahanda beş oğlu dünyaya gəlmiş və onların hər biri dəyərli alim olmuşdur. Onların kiçiyi Ayətullah Seyid İsmayıl Sədr idi. O beş yaşında ikən atasını itirir. Seyid İsmaili qardaşı Seyid Məhəmməd Sədr, “Ağa Müctəhid” adı ilə tanınmış şəxs himayəyə götürür. O, Seyid İsmailə sərf-nəhv, məntiq və bəyan elmlərini öyrədir. Seyid İsmail on dörd yaşında olarkən qardaşını da itirir. Həmin vaxtdan onun təlim-tərbiyəsi ilə Şeyx Məhəmmədbağır İsfahani adlı alim məşğul olur. Seyid İsmail vaxtı fövtə vermədən təhsilə məşğul olur, qısa bir müddətdə tanınmış din alimlərindən, təqvalı şəxslərdən biri kimi tanınır. O, Hicri-qəməri 1339-cu ildə Kazimeyndə dünyasını dəyişmişdir. Bu böyük müctəhidin dörd oğlu olmuşdur: Seyid Sədrəddin, Seyid Məhəmməd Mehdi, Seyid Heydər, Seyid Məhəmməd Cavad. Bu dörd övladın hər biri Nəcəf və Kazimeyn şəhərinin tanınmış elmi şəxsiyyətlərindən, təqlid mərcələrindən olmuşdur.\nSeyid Sədrəddin Sədr, yəni İmam Musa Sədrin atası Hicri-qəməri, 1298-ci ildə Kazimeyndə dünyaya gəlmişdir. O, elə həmin şəhərdə də müqəddimə elmləri atasından öyrənmişdir. Sonradan Kərbəlaya getmiş, Şeyx Həsən Kərbəlayinin hüzurunda elmin yüksək dərəcələrinə yiyələnmişdir. Sonra atasının tövsiyəsi ilə Nəcəfə hicrət etmiş, Axund Xorasani və Seyid Kazim Yəzdinin “xaric” dərslərində iştirak etmiş və nəhayət ictihad dərəcəsinə çatmışdır. Bu alim öz dövründə Nəcəfdə mütərəqqi hərəkatlara rəhbərlik etmişdir. Onun adı hələ də İraqın ədəbi hərəkatında hörmətlə yad olunur. Bu şəxs İrana hicrət edib Məşhəddə məskunlaşdıqdan sonra Ayətullah-üzma Hacı Ağa Hüseyni Qumminin qızı ilə evlənmişdir. Qum elmi hövzəsinin təsisçisi Şeyx Əbdülkərim Hairi-Yəzdinin dəvəti ilə o Qum şəhərinə hicrət etmiş, mərhum Hairi dünyasını dəyişdikdən sonra Ayətullah Xansari və Ayətullah Höccət ilə birlikdə Qum elmi hövzəsini idarə etmişdir. Mərhum Ayətullah Bürucerdi Quma gəldiyi vaxt böyük alicənablığa malik Ayətullah Sədr xanım Məsumənin hərəmində öz pişnamaz yerini Ayətullah Bürucerdiyə vermişdir. Həmin vaxtdan sonra bir daha orada pişnamaz dayanmamışdır. Ayətullah Seyid Sədrəddin Sədr Qum elmi hövzəsində fiqh, üsul dərslərini tədris etməklə yanaşı şagirdlər tərbiyə etmiş, elmi, mədəni və tibbi xidmətlər göstərmişdir. Bu şəxs məzhəblər arasında vəhdət üçün çalışan öncüllərdən olmuşdur. Bu məqsədlə “Əl-Mehdi” kitabını tərtib etmiş, bütün dəlilləri sünni kitablarından iqtibas etmişdir. Nəhayət, uzun illər fəaliyyətdən sonra Hicri-qəməri 1373-cü ildə dünyasını dəyişmiş, həzrət Məsumənin hərəmi civarında dəfn olunmuşdur.\nTarix: 24.02.2013 / 17:52 Müəllif: *_*M_O_N_I_K_A*_* Baxılıb: 662\tBölmə: Maraqlı melumatlar\nSuleyman cakir Cekilin Ozum Cixiram Duvara Iweme Hadisesi Seks sözler Axirətin Gəlişini Xəbər Verən əlamətlər İslamda maraqlı məlumatlar Əl yazısı ilə email yazmaq m Sağib qədər Dünyanı Yuxuda Qaranlıq çıxışı olmayan otaqlar görmək Birgun Mene Esersen Sabah Ellere Tenha Xanima Gece OxusuTelede Sensizliye Etiraf xosrov və şirin Çiyələkli-Qaymaq Daniwmaq Bele Bezen Cox Menasizdir er ve arvad arasinda unsiyyet nece olmali ömür yolu abdulla babayev Ceyms Bond və erotizmin zirvəsi Laqeyid TURUNC Sirin analara meslehet 2008 Vaginal deliyi nece kiciltmek olar Istemem Yalan Sevgini Qocalmanın qarşısını almağın 4 üsulu Ev tikmək kirpiklərin seçin Adının oxunduğu zaman kimi ne vaxt taniyiram Yanindayim Evlilikdə edildi Seni Isdeyiremimza WoWu gözəl nəticələr verməyi şübhəsizdir Xoşbəxtliyin sirri bundadır Sızanaqlara son FƏRAÇƏ geyim Sevmeye İnsanı Uçuruma Aparan Sözlər Gedisinle Xeyallar Itdi 2011in Ramazan Teqvimi Qocalar Menalidi Oxuyun Eşq nədir Onunla üsullarından İlahi məxluq film 2011


Kibernetika, İnformasiya texnologiyaları və Texnika üzrə Problem Şurasının növbəti iclası keçirildi - XƏBƏRLƏR-Telman Aliyev\nKibernetika, İnformasiya texnologiyaları və Texnika üzrə Problem Şurasının növbəti iclası keçirildi\n10.11.2011 / Konfranslar, İclaslar, Çıxışlar1621\nBu gün AMEA İnformasiya Texnologiyaları İnstitutunda Kibernetika, İnformasiya texnologiyaları və Texnika üzrə Problem Şurasının növbəti iclası keçirildi.\nTədbirdə Kibernetika, İnformasiya texnologiyaları və Texnika sahəsində 2011-ci ildə əldə olunmuş nəticələr və 20 ildə qazanılmış nailiyyətlər, PCI-2012 konfransının keçirilməsi və bir sıra cari məsələlər müzakirə olundu.\nTədbirdə çıxış edən AMEA Kibernetika İnstitutunun direktoru, akademik Telman Əliyev və AMEA İnformasiya Texnologiyaları İnstitutunun direktoru, AMEA-nın müxbir üzvü Rasim Əliquliyev şuraya daxil olan institut və təşkilatların son 20 ildə əldə etdiyi nailiyyətlər haqqında materialların 20 gün ərzində hesabat şəkilində Şuraya təqdim edilməsini və kitab şəkilində dərc olunmasını təklif etdilər.\nPCI-2012 konfransının 2012-ci ilin sentyabr ayında keçirilməsi qərara alındı.\nAkademik Fikrət Əliyev, AMEA Elmi-Təşkilat Şöbəsinin rəhbəri, riyaziyyat üzrə fəlsəfə doktoru Əminağa Sadıqov, Problem Şurasının elmi-katibi t.e.n. Ədalət Paşayev və texnika üzrə fəlsəfə doktoru Tahir Əlizadə gündəlikdə duran məsələlərlə bağlı təkliflərini bildirdilər.


Əmək müqavilələrinin sayı, əsasən, özəl sektor hesabına artıb\n2019.06.04 17:00 (UTC+04:00)\nƏmək və əhalinin sosial müdafiəsi naziri Sahil Babayev "Dövlət sahibkarın ən yaxşı tərəfdaşıdır" adlı konfransda çıxış edərkən deyib ki, bu ilin ilk 5 ayında bağlanmış əmək müqavilələrinin sayı 95 mindən çox artıb. "Ötən 5 ayda 1 illik nəzərdə tutulan nəticəyə çatmışıq. 95 mindən artıq olan müqavilələrin 70 faizi özəl sektorun payına düşür. Bu onu göstərir ki, Azərbaycanda sahibkarlar dövlətin təşkil etdiyi güzəştlərdən yararlandılar, öz öhdələrinə düşən addımları atdılar. Düşünürəm ki, bu dinamika davam edərsə, ölkənin əmək və məşğulluq bazarında ciddi şəkildə təkmilləşmə baş verəcək".\nS.Babayev bu ilin 5 ayında əməkhaqqı fondunda da 17-18 faizlik artım olduğunu vurğulayıb. Bunun çox ciddi göstərici olduğunu deyən nazir ölkə üzrə əməkhaqqı fondunda bu qədər artımın özəl sektorda fəaliyyət göstərən sahibkarların şəffaf işləməsinin göstəricisi kimi dəyərləndirib.\nÖlkənin əmək bazarının vəziyyətinə və məşğulluq strategiyasının icrası istiqamətində görülən işlərə də toxunan nazirin sözlərinə görə, Azərbaycanda əmək bazarı üzrə Milli Observatoriyanın yaradılması planlaşdırılır. Qurumun əsas işi əmək resursları ilə əmək bazarının tələbləri arasında proqnozlaşdırma və əlaqələndirmə olacaq: "Biz inanırıq ki, işin bu şəkildə təşkili dövlət qurumlarının iştirakı ilə sahibkarlarımızın ehtiyaclarını və imkanlarını nəzərə alaraq, əmək bazarında daha əlaqələndirilmiş işi təmin edə biləcəyik".


Çin ilk dəfə olaraq xarici şirkətlərə neft və qazın kəşfiyyatı və hasilatına icazə verəcək\nÇin Xalq Respublikası ilk dəfə olaraq xarici şirkətlərə müstəqil olaraq ölkədə neft və qaz kəşfiyyatı və hasilatını həyata keçirməyə icazə verəcək.\n“APA-Economics”in “Reuters”ə istinadən verdiyi məlumata görə, 2020-ci il may ayının 1-dən etibarən ən azı 300 mln. yuan (43 mln. ABŞ dolları) xalis aktivi olan və Çində qeydiyyatdan keçmiş xarici şirkətlər müstəqil olaraq ölkədə neft və qazın kəşfiyyatı və hasilatını həyata keçirə biləcəklər.\nƏvvəllər xarici şirkətlər Çində kəşfiyyat və hasilatı yalnız Çin şirkətlərinin iştirak etdiyi ortaq müəssisələrin bir hissəsi olaraq və ya CNPC və “Sinopec” kimi Çin şirkətləri və ya onların törəmə strukturları ilə birlikdə həyata keçirə bilərdilər.\nRəsmi statistikaya görə, Çində qaza olan tələbat 280 mlrd. kubmetri ötüb (artım 45 mlrd. kubmetr və 19%). Çin hökumətinin məqsədi 2020-ci ilədək ölkənin enerji balansında təbii qazın 10% payına nail olmaqdır. Hazırda bu rəqəm 7%-ə yaxındır. Çinin istehlak artımı getdikcə idxal olunan qazla təmin olunur, çünki yerli istehsal daha yavaş templərlə böyüyür.\nBakıda daha 544 küçə dezinfeksiya...


Tender elanı: Alsancak-Halkapınar Müselles dağ-dəniz yollarının yenilənməsi - RayHaber\n« Satınalma xəbərdarlığı: Diyarbakır-Kurtalan Xətt magistral keçidinin tikintisi\nTender elanı: Üfüqi həyat xətti satın alınacaq (TUDEMSAS) »\na) Adı: "Alsancak-Halkapınar Muselles Dağ-Dəniz Yollarının Yenilənməsi\nb) KİK qeydiyyat nömrəsi: 2019 / 424331\nc) Məbləğ və növü: Vahid qiyməti təklif olunan miqyasda göstərilir.\nd) Yer: Alsancak - Halkapınar stansiyaları\ne) Digər məlumatlar: Texniki şərtlərdə göstərilmişdir\nc) Tender tarixi: 20.09.2019\nTCDD 3. Bölgə Hilal - Dənizli Alsancak - Tekatü və Alsancak - Halkapınar Musellesi Proyektinin İnfrastruktur təkmilləşdirilməsi və dəmiryolu üst quruluşu tenderləri arasında line 21 / 05 / 2012 TCDD 3. Region Hilal - Dənizli Xətti Alsancak - Tekatü Arası və Alsancak - Halkapınar müselles Layihəsi İnfrastruktur yaxşılaşdırılması və dəmiryolu üstyapısının istehsalı ihalesinin son təklif vermə tarixi 05 İyun 2012 olaraq açıqlandı. Türk Dövlət Dəmiryolları (TCDD) 3. Region Müdürlüğü'nce reallaşdırılacaq, "Hilal - Dənizli Xətti Alsancak - Tekatü Arası və Alsancak - Halkapınar Müsellesinde İnfrastruktur yaxşılaşdırılması və Dəmiryolu Üstyapısın Yapım İşi" tenderi ilə əlaqədar elan 10 May 2012 tarixli Cəmiyyət Tender Təşkilatı (KİK) Bülteni'nde nümayiş olundu. Investments Magazine tərəfindən əldə edilən məlumata görə; tenderin təqdim edilməsi üçün son tarix 05 iyun 2012 sözüdür\nTCDD 3. Regional Hilal - Dənizli Alsancak - Tekatü və Alsancak - Halkapınar Musellesi Proyektinin İnfrastruktur təkmilləşdirilməsi və Demiryolu Üst Quruluşu tenderləri arasında line 19 / 07 / 2012 Türk Dövlət Dəmiryolları (TCDD) 3. Region Müdürlüğü'nce 05 İyun 2012 günü təklifləri toplanan, "Hilal-Dənizli Xətti Alsancak-Tekatü Arası və Alsancak - Halkapınar Müsellesinde İnfrastruktur İyileştiril mesi və Dəmiryolu Üstyapısın Yapım İşi" tenderi nəticələndi. Investments Magazine tərəfindən əldə edilən məlumata görə; Tenderə qazanan Özlem Kaşarcı. Daha ətraflı məlumat üçün xahiş edirik: Yatırımlar Kaynak: Yatırımlar\nTCDD 3. Alsancak - Tekatü ve Alsancak - Halkapınar Musellesi Projesi arasında Bölgesel Hilal - Denizli Hattı Özlem Kaşarcı, infrastrukturun iyileştirilmesi ve demiryolu üstyapılarının inşası üçün tenderini qazandı 23 / 07 / 2012 Türk Dövlət Dəmiryolları (TCDD) 3. Region Müdürlüğü'nce 05 İyun 2012 günü təklifləri toplanan, "Hilal-Dənizli Xətti Alsancak-Tekatü Arası və Alsancak - Halkapınar Müsellesinde İnfrastruktur İyileştiril mesi və Dəmiryolu Üstyapısın Yapım İşi" tenderi nəticələndi. Investments Magazine tərəfindən əldə edilən məlumata görə; təxminən xərci 2.397.989 lirə olaraq təyin olunan tenderi 1.321.935 manat təklifiylə Özlem Kaşarcı qazandı. İyul 05 tarixində 2012 ilə müqavilə imzalanıb. Mənbə: İnvestisiya\nÜçkuyular - Konak - Alsancak - Halkapınar (Konak) tramvayında düzəlişlər aparılır 11 / 04 / 2012 Üçkuyular - Konak - Alsancak - Halkapınar (Konak) tramvayı: İzmir Böyükşəhər Bələdiyyə Başçılığı tərəfindən reallaşdırılacaq "Üçkuyular - Konak - Alsancak - Halkapınar (Konak) Tramvay xətti Tenderi" ilə əlaqədar yeni inkişaflar qeyd edildi. Investments Magazine tərəfindən əldə edilən məlumata görə; 13 km olan tramvay xətti tenderinin spesifikasiyası və miqdar işi üzrə düzəlişlər ediləcək. Daha ətraflı məlumat üçün buraya vurun. www.yatirimlar.com\nÜçkuyular - Konak - Alsancak - Halkapınar (Konak) tramvay xəttinin tenderinin elan edilməsi gözlənilir 13 / 04 / 2012 Esi Üçkuyular - Konak - Alsancak - Halkapınar (Konak) tramvayı tenderinə bağlı yeni inkişaflar İzmir Böyükşəhər Bələdiyyəsi tərəfindən reallaşdırılacaq yeni bir qeyd edildi. Investments Magazine tərəfindən əldə edilən məlumata görə; 13 km olan tramvay xətti tenderinin spesifikasiyası və miqdar işi üzrə düzəlişlər ediləcək. İşlərin başa çatması və lazımi təsdiqlərin alınması halında önümüzdəki günlərdə şirkətlərdən tender təklifləri tələb olunacaq. Bilindiyi kimi, İzmir, Konak tramvay xəttinin tenderinə bağlı Mədəniyyət və Təbii Əmlakın Müdafiəsi Region Müdirliyi (İzmir No: 1) tərəfindən təsdiqləndi. Eyni ihale kapsamında araç\nAlsancak-Halkapınar Muselles Dağ-Dəniz Yollarının Təmiri, TCDD Şirkəti 3.\nTCDD 3. Bölgə Hilal - Dənizli Alsancak - Tekatü və Alsancak - Halkapınar Musellesi Proyektinin İnfrastruktur təkmilləşdirilməsi və dəmiryolu üst quruluşu tenderləri arasında line\nTCDD 3. Regional Hilal - Dənizli Alsancak - Tekatü və Alsancak - Halkapınar Musellesi Proyektinin İnfrastruktur təkmilləşdirilməsi və Demiryolu Üst Quruluşu tenderləri arasında line\nTCDD 3. Alsancak - Tekatü ve Alsancak - Halkapınar Musellesi Projesi arasında Bölgesel Hilal - Denizli Hattı Özlem Kaşarcı, infrastrukturun iyileştirilmesi ve demiryolu üstyapılarının inşası üçün tenderini qazandı\nÜçkuyular - Konak - Alsancak - Halkapınar (Konak) tramvayında düzəlişlər aparılır\nÜçkuyular - Konak - Alsancak - Halkapınar (Konak) tramvay xəttinin tenderinin elan edilməsi gözlənilir\nİnkişaf Nazirliyi, Üçkuyular - Konak - Alsancak - Halkapınar (Konak) tramvay xətt layihələri tələb olundu\nÜçkuyular - Konak - Alsancak - Halkapınar (Konak) Tramvay xətti, İnkişaf Nazirliyinin təsdiqini gözləyir\nÜçkuyular - Konak - Alsancak - Halkapınar (Konak) və Karşıyaka Tramvay xətti İnkişaf Nazirliyinin təsdiqini gözləyir\nİzmir Tramvay Lines Layihəsi Üçkuyular - Konak - Alsancak - Halkapınar (Konak) və Karşıyaka Tramvay xətti İnkişaf Nazirliyinin təsdiqini gözləyir


Fransada “İrs/Heritage” jurnalının növbəti nömrəsi işıq üzü görüb - AZƏRTAC – Azərbaycan Dövlət İnformasiya Agentliyi\nFransada “İRS/Heritage” jurnalının növbəti nömrəsi işıq üzü görüb.\nAZƏRTAC xəbər verir ki, baş redaktor Musa Mərcanlının yazdığı “Ön söz”də Qarabağın tarixi, Qarabağın xanlıqları və xanları, Gülüstan və Türkmənçay sülh müqavilələri, eləcə də Dağlıq Qarabağ münaqişəsinin mənşəyi haqqında məlumat verib. Erməni millətçilərinin Azərbaycana qarşı ərazi iddiasından, bunun nəticəsində yaranmış münaqişədən söz açılıb. Bu münaqişənin Azərbaycan xalqını böyük bəlalara düçar etməsindən, 1990-cı illərdə Ermənistan silahlı qüvvələri tərəfindən işğal edilmiş Azərbaycanın Dağlıq Qarabağ bölgəsi və ətrafındakı yeddi rayondan, Ermənistandan zorla qovulmuş azərbaycanlılardan bəhs olunub.\nM.Mərcanlı, həmçinin diqqəti BMT qətnamələrini yerinə yetirməkdən imtina edən Ermənistanın 30 ilə yaxın işğal altında saxladığı ərazilərimizdəki tarixi abidələrimizi məhv etməsinə, təbii sərvətlərimizi qanunsuz olaraq istismar etməsinə yönəldib. O, beynəlxalq vasitəçilərin, ilk növbədə, ATƏT-in Minsk qrupunun 30 il müddətində heç bir iş görmədiyini qeyd edir.\nBaş redaktor Qarabağın rəşadətli ordumuz tərəfindən azad edildiyini vurğulayaraq, fikrini Prezident, Müzəffər Ali Baş Komandan İlham Əliyevin sözləri ilə bitirir: “Qarabağ Azərbaycandır! Azərbaycan xalqı heç vaxt torpaqlarının işğalı ilə barışa bilməzdi”.\nJurnalda Fransadakı səfirimiz Rəhman Mustafayevin Azərbaycan və Vatikan əlaqələrindən bəhs edən “Müqəddəs Taxt-Tacla dialoq və əməkdaşlığın inkişafı bizim üçün ikitərəfli, eləcə də beynəlxalq əlaqələr səviyyəsində xüsusi əhəmiyyət daşıyır...” adlı məqaləsi dərc olunub. Azərbaycan Respublikasının Prezidenti İlham Əliyevin və ölkəmizin Birinci vitse-prezidenti Mehriban Əliyevanın Vatikana rəsmi səfərlərindən söz açılıb. Müqəddəs Taxt-Tacla münasibətlərimizin inkişafına Heydər Əliyev Fondunun töhfələrindən danışılıb. Mədəniyyət və mədəni irsin qorunması sahəsində Vatikanla əlaqələrimiz haqqında ətraflı məlumat verilib.\nUNESCO yanında Daimi Nümayəndəliyimizin müşaviri Ayaz Qocayevin “Azərbaycan-mədəni irsin qoruyucusu” adlı məqaləsində ölkəmizdə mədəni abidələrin qorunması və bu istiqamətdə görülən işlərdən danışılıb. Ermənilərin Qarabağdakı tarixi mədəni irs abidələrimizi viran etməsindən, onları erməniləşdirməyə cəhd göstərmələrindən yazılıb.\nAzərbaycanın Birinci vitse-prezidenti, UNESCO-nun xoşməramlı səfiri Mehriban Əliyevanın ötən il UNESCO-nun Mədəni İrs Komitəsinin 43-cü sessiyası zamanı təşkilatın Baş direktorunu ölkəmizdə qəbul etməsindən, eləcə də tarixi, mədəni və dini irsin qorunmasının Azərbaycan dövlətinin prioritet siyasəti olduğu diqqətə çatdırılıb.\nNəşrdə Erməni silahlı qüvvələrinin işğalı altında olan torpaqlarımızda ermənilərin qeyri-qanuni fəaliyyətindən söz açılıb. Ermənistanın işğal altında olan ərazilərdə tarixi mədəni abidələrin mənşəyini dəyişdirməsi, eləcə də bu ərazilərdə qeyri-qanuni arxeoloji qazıntılar aparmasından bəhs edilib.\nJurnalın bu nömrəsində ölkəmizdə müxtəlif dinlərin nümayəndələrini birgə mehriban yaşayışı haqqında məqalələr də yer alıb.\nAZERTAG.AZ :Fransada “İrs/Heritage” jurnalının növbəti nömrəsi işıq üzü görüb


99 YP 439 nömrəli DYP-çi Bəşirov Yusifin Malakan “əməliyyatı” » 7news.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n25 Sentyabr 2015, 03:40\n99 YP 439 nömrəli DYP-çi Bəşirov Yusifin Malakan “əməliyyatı”\nSon günlər 7News.az informasiya portalına DYP əməkdaşlarının özbaşınalığı, qeyri-etik davranışları, qanunsuz cərimələmə hərəkətləri ilə bağlı şikayət tipli yazılar daxil olmaqdadır.\nÖtən günlərdə bir şikayət məktubunu tam araşdırdıqdan sonra dərc etdik . “99 YP 482 nömrəli DYP-dən və Hüseynov Tanrıverdidən uzaq durun” başlığı ilə dərc edilən yazıda kifayət qədər ciddi qanun pozuntusundan söhbət gedirdi.\nBudəfəki yazımızın qəhrəmanları isə 99 YP 439 nömrə nişanlı DYP avtomobilini idarə edən polislər haqqındadır. Ümumiyyətlə, bu ərazidə yaşayan, işləyən hər kəsi “boğaza yığan” polis görəvliləri kütləvi narazılıqla nəticələnən qanunsuz fəaliyyətlə məşğuldurlar. 99 YP 439 nömrə nişanlı DYP avtomobilini idarə edən BƏŞİROV YUSİF ALGÜL oğlunun “qəhrəmanlıqları” haqqında məlumatları dəqiqləşdirmək üçün Malakan bağına üz tutduq. Gördüklərimiz, eşitdiklərimiz sözün hər mənasında bizi şoka saldı. Əhalinin dediyinə görə bu polislər xüsusi amansızlıqla “yığıcılıq” təsərrüfatı ilə məşğuldurlar. Belə ki, onlar pusqularda gizlənərək şikarın tələyə düşməsini gözləyirlər. Hər dəfə adət elədiyi yerdə saxlayan sürücü isə əsl “Qurbana” çevrilmiş olur.\nMüşahidələrimiz zamanı isə daha bir olay diqqətimizdən yayınmadı. 10 880 dövlət nömrə nişanlı son model Mercedes E Class avtomobili bu “igid” polis əməkdaşlarının gözü qarşısından xüsusi səsgücləndiricini işə salaraq maksimum sürətlə “avtoşluq” etməyə başladı. Məsələ burasındadır ki, “avtoş” oliqarxa heyrətlə tamaşa edənlərin sırasında məhz bu polis əməkdaşları da vardı. Görünür DYP-nin təlimatlarına müvafiq olaraq bu polislər xüsusi kriteriyalarla işləyirlər. Bura avtomobilin qiyməti, sürənin kimliyi və s. kimi kriteriyalar aiddir.\nMüşahidələrimizi davam etdirməkdə qərarlı idik. Çox təəssüf ki, xoş bir hal ilə qarşılaşa bilmədik. Daha bir “ŞİKAR” isə iki qanun arasında sıxılaraq polislərə təslim olmaq məcburiyyətində qaldı. Belə ki, şəxsi ailə problemi ilə əlaqədar olaraq mobil telefonuna zəng gələn sürücü sükan arxasında danışmağın qayda pozuntusu olduğunu dərk edərək avtomobili 5 dəqiqəlik yol kənarına verib telefona cavab vermək məcburiyyətində qalır. Bu zaman özünü yetirən “igidlər” sanki dünyanın ən xöşbəxt insanı kimi şikarı aşılamağa çalışırdılar. Sürücü avtomobili söndürmədiyini, hətta sükan arxasından ayrılmadığını və telefona cavab vermək məcburiyyətində olduğunu dəfələrlə desə də DYP əməkdaşları onu PPX ilə hədələyərək boynuna cərimə “itələdilər”. Həm sürücü, həm də bizlər hələ də müəmmalar içindəyik: sükan arxasında mobil telefondan istifadə etdiyimizdə “Niyə kənara verib cavab telefonla danışmırsan?” və bu kimi müxtəlif formalarda iradları söyləyən DYP əməkdaşı başqa planetdənmi gəlib?\nDaha bir “iyrənc” məqam isə polislərin bahalı avtomobillərin sahibləri ilə “bazarlığa”çıxması, müəyyən məsələlərdə “razılığa” gəlmələri idi ki, bu da özlüyündə ətrafdakı insanlarda ikrah hissi doğururdu.\n7News.az informasiya portalı olaraq növbəti yazılarımızda sözügedən DYP əməkdaşlarının audio yazılarını da təqdim edəcəyik. Əziz DYP işçiləri: QURBAN BAYRAMINIZ MÜBARƏK!\nolaraq nmrə cavab avtomobili polis xsusi nişanlı polislər əməkdaşlarının məcburiyyətində telefona vermək olduğunu mobil arxasında idarə edən avtomobilini dərc qanun


Müsəlmanlar Liviya məsələsində nə etməlidirlər? - Müsəlmanlar\nMüsəlmanlar Liviya məsələsində nə etməlidirlər?\nSual: Məlum olduğu kimi, bir neçə gündür ki, BMT-nin verdiyi qərara əsasən Liviya torpaqlarına hücum olunur. Deyilənə görə müsəlman ölkələr də bu qərarı dolayı yolla dəstəkləyirlər. Bu məsələdə təcili olaraq bir ziyalının fikrinə ehtiyac var. Zülmkar bir diktator tərəfindən idarə olunsa belə, darul-islam (müsəlman ölkə) olan bir ölkənin qeyri-müsəlman bir ölkə tərəfindən vurulmağına və müsəlmanların qeyri-müsəlman qüvvələrini dəstəkləməklərinə hansısa bir icazədən söhbət gedə bilər? Quranda və ya peyğəmbərin hədislərində buna hansısa bir misal var?\nCavab: Liviyanın bir çox yerində hakimiyyətə qarşı başlayan nümayiş və üsyanlar böyüdükcə iqtidar çox qatı tədbirlər görür və kütləvi qırğınlar törədir. BMT neft ölkəsi olan Liviyanı uçuşun qadağan olduğu bir bölgə elan etmiş və ABŞ-ın rəhbərliyi altında Liviya torpaqlarına havadan hücum etmişdir. Nəticədə daha böyük insan tələfatı baş verir. Bu qərar Ərəb liqasının Misirdə keçirilən yığıncağının tələbi ilə verilib. Bu da öz növbəsində qəbuledilməz bir səhvdir. Belə bir vəziyyətdə müharibə edən tərəflərin arasını düzəltmək lazımdır.\n“Əgər möminlərdən iki dəstə bir-biri ilə vuruşsa, onları barışdırın. Əgər onlardan biri digərinə qarşı təcavüz etsə, təcavüzkar dəstə ilə, o, Allahın əmrini (yerinə yetirməyə) qayıdanadək, vuruşun. Əgər o qayıtsa, hər iki dəstəni ədalətlə barışdırın və insaflı olun. Sözsüz ki, Allah insaflıları sevir. Möminlər, həqiqətən də qardaşdırlar. Elə isə qardaşlarınızı barışdırın və Allahdan qorxun ki, sizə rəhm edilsin”. (Hucurat, 49/9-10)\nAllahın əmr etdiyi bir şeyi yerinə yetirməyin əvəzinə, qadağan etdiyi bir işi görmək insana olduqca pis təsir edir. Allah qeyri-müsəlmanlarla münasibətlə əlaqədar olaraq belə deyir:\n“Ey peyğəmbər! Allahdan qorx! O kafirlərə və münafiqlərə boyun əymə! Allah bilir və düzgün hökm verir!\nSənə Rəbbindən nə bildirilibsə, ona tabe ol. Allah gördüyünüz işlərin əslini bilir. Allaha arxalan! Vəkil olaraq Allah bəs edər”. (Əhzab, 33/1-3)\nAllahdan başqa kiməsə “rəbb” demək olar?\nQuran 23 ildə nazil olub, yoxsa 1 ayda?


Məhsullarımız hələ də brendə çevrilə bilmir\nEyyub Hüseynov: «Azərbaycan brendi tanınmır və məhsul istehlak edənlər xarici brendlərə üstünlük verirlər» Qadir İbrahimli: «Firma bunun üçün uzun bir inkişaf yolu keçməli, özünü təsdiq eləməlidir»\nBu gün bir sıra ölkələrin öz keyfiyyətli məhsulları ilə bütün dünyada tanınan, brendə çevrilmiş firmaları var. Belə firmalar ölkə iqtisadiyyatına da əhəmiyyətli gəlir gətirir. Məsələn, uzun zamandır brendə çevrilən "Adidas" firması Almaniyanın tannımış sənaye şirkətidir. İdman ayaqqabıları, geyimləri və digər inventarın istehsalı üzrə ixtisaslaşıb. Və yaxud da ki, bu gün Koreyanın KİA avtomobil şirkətinin, Almaniyanın "Mercesdes-Benz" şirkətinin istehsal etdiyi maşınlar bütün dünyada insanların istifadəsinə üstünlük verdikləri məhsullardır. Belə firmalar həm sənaye, həm kənd təsərrüfatı sahəsində mövcuddur. Azərbaycanda da bu kimi dünya brendləri daim yüksək rəğbət görüb və insanların alıcılıq qabiliyyəti bu məhsullarda daha çoxdur. Amma, nədənsə bizim yerli istehsalı həyata keçirən fimalar brendə çevrilə bilmirlər. Halbuki, bunun üçün istər sənaye, istər kənd təsərrüfatı sahəsində kifayət qədər imkanlar var. Belə brendlər olsaydı, bu, Azərbaycanın dünya miqyasında geniş şəkildə tanınması üçün də gözəl bir bir vasitə ola bilərdi.\nAzad İstehlakçılar Birliyinin sədri Eyyub Hüseynov Movqe.az-a bu sahədə Azərbaycanda olan vəziyyət və görülən işlər barədə aşağıdakıları bildirib: "Azərbaycan Ümumdünya Ticarət Təşkilatına daxil olmaq ərəfəsindədir. Yaxın illərdə ölkəmiz bu qlobal quruma daxil olacaq. Ondan sonra bazar liberallaşacaq və Azərbaycan brendinə böyük ehtiyac olacaqdır. Bu gözləmə və reallıq vəziyyətinin təhlili onu göstərir ki, Azərbaycan brendi tanınmadığı üçün Ümumdünya Ticarət Təşkilatının siyasəti altında Azərbaycan malları zibilxanalara düşəcəkdir. Bu dediklərimdən narahat olan Amerika Birləşmiş Ştatlarının İnkişaf Agentliyi 5 ildir ki, Azərbaycanda rəqabətə davamlılıq tədbirlərini həyata keçirir. Və Azərbaycan brendinin tanınması üçün iş aparır. Azərbaycan brendini tanıtmaq üçün ərzaq mallarına keyfiyyət nişanı deyilən bir nişan təsis etməyi bizdən xahiş ediblər. Artıq belə bir nişan təsis olunubdur. Bu, Azərbaycan İstehlakçılarının Qida Təhlükəsizliyi adlı keyfiyyət nişanı olacaq və gümüş, qızıl və platin səviyyəli nişanlar olaraq təsis ediləcəkdir. Biz bu nişanı almış malları dünyanın 150 ölkəsində, o cümlədən Azərbaycan istehlakçıları arasında təbliğ edəcəyik. Bu yaxınlarda, noyabr ayının 1-ində artıq bu nişan yerli istehsalçıya veriləcək. Bu "Ulduz’ şokolad fabriki olcaq. "Ulduz" şokolad fabrikinə platin nişan veriləcək. Bizim əməkdaşlarımız fabriklə bağlı uzun qiymətləndirmə işi aparıblar. Biz "Ulduz" şokolad fabrikinin məhsullarını, bütün dünyada təbliğ edəcəyik. Azərbaycan Ümumdünya Ticarət Təşkilatına daxil olduqdan sonra artıq bu brendi almış mallar dünya və yerli istehlakçıların rəğbətini qazandığı üçün böyük, uğurlu bir biznesə gətirib çıxaracaqdır.\nÇox təəssüflər olsun ki, bizdə sənaye malları sahəsində problemər yaşanır. Azərbaycanda istehsal olunan sənaye mallarının 40-50 %-i xarici brendlər adı altında satılır. Əhali sovet vaxtından fabriklərin tikdiyi bir ayağı uzun, biri qısa şalvarlardan, bir qolu uzun, biri qısa köynəklərdən, pencəklərdən beziblər. Yerli brendlər sovet vaxtından gözdən düşübdür. Lakin artıq Azərbaycanda dünya standartlarına uyğun olan mallar istehsal olunur. Bu, həm sənaye məhsullları, həm qida, həm kənd təsərrüfatı məhsullarına və s. aiddir. Düşünürəm ki, Azərbaycan höküməti elə iş aparmalıdır ki, Azərbaycan istehlakçıları bu brendləri tanımalıdır. Yerli malların təbliği çox zəif vəziyyətdədir. Ona görə də, Azərbaycan brendi tanınmır və məhsul istehlak edənlər xarici brendlərə üstünlük verirlər. Bu Azərbaycanın Ümumdünya Ticarət Təşkilatına daxil olduqdan sonra Azərbaycanın böyük faciəsi ola bilər. Ona görə də, Azad İstehlakçılar Birliyi yerli istehsal layihələrinə qoşulubdur. Və bu işi ən yaxın zamanda həyata keçirəcək".\nİqtisadçı-ekspert Qadir İbrahimli saytımıza verdiyi açıqlamada azərbaycanlı sahibkarların yalnız keyfiyyət məsələsinə diqqət edəcəkləri, malları standartlara uyğun şəkildə istehsal edəcəkləri halda bizim firmaların da brendə çevrilə biləcəklərini deyib: "Brend bir günə, bir layihə ilə qısa müddətə yaradılmır. Müəyyən firmalar uzun inkişaf yolu keçirlər, özlərinin keyfiyyətli məhsulları ilə xidmətlərini tanıdırlar. Belə firmalar zamanla brendə çevrilirlər. Firma bunun üçün uzun bir inkişaf yolu keçməli, özünü təsdiq eləməlidir. Malların keyfiyyəti təsdiq olunmalıdır ki, insanların həmin firmanın məhsullarına etimadı olsun. Tutaq ki, "Adidas" firmasına keyfiyyətli idman geyimləri istehsal etdiyindən etimad edilib və zamanla brendə çevrilib. Və yaxud da ki, KİA avtomobillərini göstərmək olar. İnsanların onlara etimad göstərməsinə səbəb keyfiyyətdir. "Mercedes-Benz" avtomobilləri bugünkü səviyyəyə bir ilə, iki ilə çatmayıb . Uzun inkişaf yolu keçib. Belə firmalar brend səviyyəsinə yüksək keyfiyyətli standartları tətbiq etməklə gəlib çatıblar.\nAzərbaycanda da hansı sahibkar istəyirsə ki, onun məhsulu brendə çevrilsin, o keyfiyyət haqqında, standartlar haqqında düşünməlidir ki, istehlakçıları inandıra bilsin ki, onların məhsullarına tam etibar etmək olar və heç vaxt müştərilərə keyfiyyətsiz mal və ya xidmət təklif etməyəcəklər".


Bu gün, noyabrın 9-da Azərbaycanda Dövlət Bayrağı Günü qeyd edilir.\nAzərbaycan bayrağı 9 noyabr 1918-ci ildə Azərbaycan Xalq Cümhuriyyəti Nazirlər Şurası tərəfindən təsdiq edilib.\n7 dekabr 1918-ci ildə Şərqdə və Türk-İslam dünyasında ilk demokratik, dünyəvi dövlət olan Azərbaycan Xalq Cümhuriyyəti Parlamentinin açılışı zamanı Azərbaycan bayrağı Parlament binası üzərində qaldırılıb.\nAzərbaycan Xalq Cümhuriyyətinin Rəyasət Heyətinin sədri Məhəmməd Əmin Rəsulzadə 1918-ci ildə Azərbaycan parlamentinin yığıncağında deyib: "Bizim qaldırdığımız bayrağın üç rəngi: türk milli mədəniyyətinin, müsəlman sivilizasiyasının və müasir Avropa demokratik əsaslarının simvoludur."\n1920-ci il aprelin 28-də Azərbaycan Xalq Cümhuriyyəti süquta uğrayıb, Azərbaycan Sovet Rusiyası tərəfindən işğal edilib. Bundan sonra Azərbaycanın dövlət bayrağı Sovet Rusiyasının atributlarına uyğunlaşdırılıb.\n1920-ci ildə Azərbaycan Xalq Cümhuriyyətinin süqutundan sonra Azərbaycanın üçrəngli bayrağı xaricdə immiqrant təşkilatlar tərəfindən istifadə olunub.\nİkinci Dünya Müharinəsi illərində Azərbaycan Xalq Cümhuriyyətinin bayrağı Üçüncü Reyx tərəfdə döyüşən Azərbaycan legionu tərəfindən istifadə olunub. Azərbaycan legionunun işarəsi olaraq bayraq həm də döyüşçülərin qol embleminin üzərində əks olunub.\nPrezident İlham Əliyev Şuşa dağları fonunda dövlət bayrağını paylaşıb\n1956-cı il mayın 28-də Azərbaycan Xalq Cümhuriyyətinin yaranması günü Xalq Cümhuriyyətinin süqutundan sonra ilk dəfə Cahid Hilaloğlu adlı şəxs tərəfindən üşrəngli bayraq Bakıda Qız Qalasının üzərinə sancılıb. Bundan sonra Hilaloğlu antisovet təbliğat və təşviqatında günahlandırılaraq 10 il həbsə məhkum edilib.\nNəhayət Azərbaycan Xalq Cümhuriyyətinin bayrağı 1980-cı illərin sonlarında Azərbaycan Xalq Cəbhəsinin bayrağı olaraq milli azadlıq hərəkatının kütləvi tədbirlərində istifadə olunmağa başlanıb.\nÜçrənglii bayraq 1990-cı il noyabrın 17-də Naxçıvan Muxtar Respublikası Ali Məclisinin sədri Heydər Əliyevin təşəbbüsü ilə Naxçıvan Muxtar Respublikasının dövlət bayrağı olaraq təsdiq edilib.\n1991-ci il fevralın 5-də Azərbaycan Respublikasının Ali Soveti “Azərbaycan Respublikasının Dövlət bayrağı haqqında” Qanun qəbul edərək onu Dövlət bayrağı elan edib.\n1991-ci il oktyabrın 18-də Azərbaycan parlamenti “Azərbaycan Respublikasının dövlət müstəqilliyi haqqında” Konstitusiya Aktını qəbul edib və Azərbaycan Respublikası Azərbaycan Xalq Cümhuriyyətinin varisi kimi onun dövlət rəmzlərini, o cümlədən Dövlət bayrağını bərpa edib.\nPrezident İlham Əliyevin 17 noyabr 2009-cu il tarixli sərəncamına əsasən isə hər il noyabrın 9-u Azərbaycan Respublikasının Dövlət Bayrağı Günü kimi qeyd edilir.\nBu gün, noyabrın 9-da Azərbaycan Prezidenti İlham Əliyev Dövlət Bayrağı Günü ilə əlaqədar Facebook və Twitter səhifələrində paylaşım edib.\nPrezident ötənilki 44 günlük hərbi əməliyyatlar zamanı Azərbaycanın nəzarətinə qaytarılan Şuşa dağlarının fonunda Dövlət bayrağının görüntüsünü paylaşıb.